Cymorth i Ferched Cymru ac Anabledd Cymru yn lansio adrodddiad ar y cyd yng nghyfarfod y Grŵp Trawsbleidiol - Welsh Women's Aid\nHome » Cymorth i Ferched Cymru ac Anabledd Cymru yn lansio adrodddiad ar y cyd yng nghyfarfod y Grŵp Trawsbleidiol\nY bore yma, fel lansiodd Cymorth i Ferched Cymru ac Anabledd Cymru eu hadroddiad ar y cyd, “Cefnogi pobl anabl sy’n dioddef trais yn erbyn menywod, cam-drin domestig a thrais rhywiol yng Nghymru.” Fe lansiodd y sefydliadau trydydd sector yr adroddiad yn y Cyd-Grŵp Trawsbleidiol ar Anabledd a’r Grŵp Trawsbleidiol ar Drais yn erbyn Menywod a Phlant, yn Adeilad Tŷ Hywel ym Mae Caerdydd.\nGwyddom fod pobl anabl yn dioddef cyfraddau uwch anghymesur o gam-drin o’u cymharu â’u phobl nad ydynt yn anabl, a bod y trais a ddioddefir hefyd yn seiliedig ar rywedd, gyda menywod anabl yn fwy tebygol o ddioddef trais a cham-drin, a hynny dros gyfnodau hirach o amser.\nMae’r adroddiad yn dangos canfyddiadau tri arolwg a roddwyd i wasanaethau arbenigol a goroeswyr cam-drin. Dosbarthodd Cymorth i Ferched Cymru ac Anabledd Cymru ddau arolwg; un ar gyfer gwasanaethau arbenigol trais yn erbyn menywod, cam-drin domestig a thrais rhywiol ac un ar gyfer goroeswyr, a ddarparywd hefyd ar ffurf hawdd ei darllen.\nBod 382 o oroeswyr anabl, o’r rheini a ymatebodd, wedi’u cyfeirio at wasanaethau arbenigol am gymorth yn ystod 2017/18.\nBod y mwyafrif o oroeswyr anabl wedi datgelu iddynt ddioddef trais o fewn cyd-destun cam-drin domestig, gyda’r mwyafrif yn nodi bod y drwgweithredwr yn (gyn) bartner gwrywaidd. Mae’r adroddiad yn dangos hefyd bod llawer wedi datgelu drwgweithredwyr niferus, gan gynnwys nid yn unig bartneriaid ond aelodau’r teulu yn ogystal.\nThema a godwyd o’r adborth a roddwyd gan oroeswyr anabl oedd anfodlonrwydd gydag ymateb yr heddlu pan wnaethant adrodd am y cam-drin, sy’n nodedig gan i’r adborth hwn ymddangos yn ein hadroddiad yn 2011 hefyd. Y tro hwn, nododdd bron i hanner (47%) y goroeswyr anabl a gyfranogodd yn yr arolwg eu pryderon ynghylch y ffaith na ddigwyddodd unrhyw beth i’r sawl a gyflawnodd y cam-drin, wedi’r datgeliad.\nMae argymhellion yr adroddiad hwn, a lywiwyd gan oroeswyr a gwasanaethau arbenigol yn cynnwys:\nDylai asiantaethau weithio er mwyn adnabod goroeswyr anabl a’u profiadau o gam-drin cyn gynted â phosibl, gan sicrhau bod staff wedi’u hyfforddi i ddeall y rhwystrau penodol i ddatgelu sy’n wynebu pobl anabl, a’u bod yn gwybod sut i’w lliniaru a’u lleihau.\nBod angen i asiantaethau adnabod a deall y ffyrdd penodol y gall trais yn erbyn menywod anabl ei amlygu ei hun.\nDylai gwybodaeth hygyrch am drais yn erbyn menywod, cam-drin domestig a thrais rhywiol fod ar gael mewn amrywiaeth o ffurfiau.\nDylai ymgyrchoedd cyhoeddusrwydd sy’n mynd i’r afael â cham-drin domestig gynnwys pobl anabl ac amrywiaeth ar draws gwahanol fathau o anableddau o fewn gwahanol gymunedau, gan gydnabod nad yw pobl anabl yn grŵp unffurf.\nYr argymhellion ar gyfer gwasanaethau statudol (iechyd, gofal cymdeithasol, tai, addysg, system cyfiawnder ayyb):\nDylai Arolygiaeth Cwnstabliaeth Ei Mawrhydi (HMIC) gynnal adolygiad o ymddygiad yr heddlu wrth ymateb i oroeswyr anabl trais yn erbyn menywod, cam-drin domestig a thrais rhywiol.\nDylai holl luoedd yr heddlu gael eu hyfforddi am reolaeth gymhellol a thrais yn erbyn menywod, cam-drin domestig a thrais rhywiol gan gynnwys mewn perthynas â menywod anabl.\nDylai pob gwasanaeth statudol fod yn wybodus am wasanaethau anabledd a dylent gyfeirio pobl at wasanaethau arbenigol trais yn erbyn menywod, cam-drin domestig a thrais rhywiol sy’n medru cefnogi goroeswyr anabl.\nDywedodd Tina Reece, Pennaeth Ymgysylltu Cymorth i Ferched Cymru:\n“Oherwydd problemau’n ymwneud â chyllid ac adnoddau, nododd goroeswyr rwystaru i gael mynediad at gymorth gan wasanaethau, rhestrau aros ar gyfer cymorth arbenigol, diffyg mynediad at adnoddau priodol sydd wedi’u cynllunio ar gyfer pobl anabl ac sy’n hygyrch iddyn nhw, a hefyd ddiffyg cymorth trwy gyfrwng y Gymraeg. Mae angen inni sicrhau ein bod yn darparu’r cymorth mwyaf priodol i bawb sydd ei angen yng Nghymru”.\n“Mae menywod anabl ddwywaith yn fwy tebygol o ddioddef cam-drin domestig o’u cymharu â menywod nad ydyn nhw’n anabl. Mae angen dull amlasiantaeth unedig o fynd i’r afael â’r trais a’r cam-drin a ddioddefir gan fenywod anabl ar draws Cymru.\nMae angen i fenywod anabl deimlo’n hyderus i adrodd am gam-drin pan fo’n digwydd. Rhaid i bolisïau a’r gwasanaeth a ddarperir gydnabod gofynion menywod anabl. Mae angen cymryd camau cadarnhaol i fynd i’r afael â’r rhwystrau a wynebir gan fenywod anabl sy’n dioddef cam-drin domestig. Mae menywod anabl yn bwysig hefyd!”\nI ddarllen yr adroddiad yn Saesneg cliciwch yma, os gwelwch yn dda, neu ar gyfer y Gymraeg cliciwch yma os gwelwch yn dda.


Genesis 17 BWM - Aphan oedd Abram onid un mlwydd cant, - Bible Gateway\nGenesis 17 Beibl William Morgan (BWM)\n17 Aphan oedd Abram onid un mlwydd cant, yr ymddangosodd yr Arglwydd i Abram, ac a ddywedodd wrtho, Myfi yw Duw Hollalluog; rhodia ger fy mron i, a bydd berffaith. 2 A mi a wnaf fy nghyfamod rhyngof a thi, ac a’th amlhaf di yn aml iawn. 3 Yna y syrthiodd Abram ar ei wyneb; a llefarodd Duw wrtho ef, gan ddywedyd, 4 Myfi, wele, mi a wnaf fy nghyfamod â thi, a thi a fyddi yn dad llawer o genhedloedd. 5 A’th enw ni elwir mwy Abram, onid dy enw fydd Abraham; canys yn dad llawer o genhedloedd y’th wneuthum. 6 A mi a’th wnaf yn ffrwythlon iawn, ac a wnaf genhedloedd ohonot ti, a brenhinoedd a ddaw allan ohonot ti. 7 Cadarnhaf hefyd fy nghyfamod rhyngof a thi, ac a’th had ar dy ôl di, trwy eu hoesoedd, yn gyfamod tragwyddol, i fod yn Dduw i ti, ac i’th had ar dy ôl di. 8 A mi a roddaf i ti, ac i’th had ar dy ôl di, wlad dy ymdaith, sef holl wlad Canaan, yn etifeddiaeth dragwyddol; a mi a fyddaf yn Dduw iddynt.\n9 A Duw a ddywedodd wrth Abraham, Cadw dithau fy nghyfamod i, ti a’th had ar dy ôl, trwy eu hoesoedd. 10 Dyma fy nghyfamod a gedwch rhyngof fi a chwi, a’th had ar dy ôl di: enwaedir pob gwryw ohonoch chwi. 11 A chwi a enwaedwch gnawd eich dienwaediad: a bydd yn arwydd cyfamod rhyngof fi a chwithau. 12 Pob gwryw yn wyth niwrnod oed a enwaedir i chwi trwy eich cenedlaethau: yr hwn a aner yn tŷ, ac a bryner am arian gan neb dieithr, yr hwn nid yw o’th had di. 13 Gan enwaedu enwaeder yr hwn a aner yn dy dŷ di, ac a bryner am dy arian di: a bydd fy nghyfamod yn eich cnawd chwi, yn gyfamod tragwyddol. 14 A’r gwryw dienwaededig, yr hwn nid enwaeder cnawd ei ddienwaediad, torrir ymaith yr enaid hwnnw o fysg ei bobl: oblegid efe a dorrodd fy nghyfamod i.\n15 Duw hefyd a ddywedodd wrth Abraham, Sarai dy wraig ni elwi ei henw Sarai, onid Sara fydd ei henw hi. 16 Bendithiaf hi hefyd, a rhoddaf i ti fab ohoni: ie bendithiaf hi, fel y byddo yn genhedloedd; brenhinoedd pobloedd fydd ohoni hi. 17 Ac Abraham a syrthiodd ar ei wyneb, ac a chwarddodd, ac a ddywedodd yn ei galon, A blentir i fab can mlwydd? ac a blanta Sara yn ferch ddeng mlwydd a phedwar ugain? 18 Ac Abraham a ddywedodd wrth Dduw, O na byddai fyw Ismael ger dy fron di! 19 A Duw a ddywedodd, Sara dy wraig a ymddŵg i ti fab yn ddiau; a thi a elwi ei enw ef Isaac: a mi a gadarnhaf fy nghyfamod ag ef yn gyfamod tragwyddol, ac â’i had ar ei ôl ef. 20 Am Ismael hefyd y’th wrandewais: wele, mi a’i bendithiais ef, a mi a’i ffrwythlonaf ef, ac a’i lluosogaf yn aml iawn: deuddeg tywysog a genhedla efe, a mi a’i gwnaf ef yn genhedlaeth fawr. 21 Eithr fy nghyfamod a gadarnhaf ag Isaac, yr hwn a ymddŵg Sara i ti y pryd hwn, y flwyddyn nesaf. 22 Yna y peidiodd â llefaru wrtho; a Duw a aeth i fyny oddi wrth Abraham.\n23 Ac Abraham a gymerodd Ismael ei fab, a’r rhai oll a anesid yn ei dŷ ef, a’r rhai oll a brynasai efe â’i arian, pob gwryw o ddynion tŷ Abraham, ac efe a enwaedodd gnawd eu dienwaediad hwynt o fewn corff y dydd hwnnw, fel y llefarasai Duw wrtho ef. 24 Ac Abraham oedd fab onid un mlwydd cant, pan enwaedwyd cnawd ei ddienwaediad ef. 25 Ac Ismael ei fab ef yn fab tair blwydd ar ddeg, pan enwaedwyd cnawd ei ddienwaediad ef. 26 O fewn corff y dydd hwnnw yr enwaedwyd Abraham, ac Ismael ei fab. 27 A holl ddynion ei dŷ ef, y rhai a anesid yn tŷ, ac a brynesid ag arian gan neb dieithr, a enwaedwyd gydag ef.


Y fyddin i helpu Gwasanaeth Ambiwlans Cymru | Newyddion S4C | Newyddion S4C\nY fyddin i helpu Gwasanaeth Ambiwlans Cymru\nBydd 110 o aelodau milwrol yn gweithio fel gyrwyr i helpu lleihau’r straen ar Wasanaeth Ambiwlans Cymru o 14 Hydref.\nYn gynharach ddydd Iau, dangosodd adroddiad gan Arolygiaeth Gofal Iechyd Cymru (WAST) bod oedi hir wrth drosglwyddo gofal tu allan i adrannau achosion brys ledled Cymru yn digwydd “yn rheolaidd”.\nFe ddangosodd yr adroddiad bod llai na hanner y trosglwyddiadau o’r gwasanaeth ambiwlans i ysbytai ledled Cymru rhwng Ebrill 2020 a Mawrth 2021 wedi eu cyflawni o fewn eu targed o 15 munud.\nMae'r cynllun newydd gan Weinidogaeth Amddiffyn Llywodraeth Cymru yn golygu y bydd aelodau o’r fyddin yn gyrru i sefyllfaoedd nad sydd yn argyfyngus ym mhob rhanbarth o Gymru.\nDywedodd Ysgrifennydd Amddiffyn y DU Ben Wallace: “Dw i’n falch iawn o waith diflino holl aelodau’n gwasanaeth yn y pandemig.\n“Maent yn parhau i ddarparu cefnogaeth bwysig gan gydweithio gyda’n gwasanaethau brys ar hyd y DU,” ychwanegodd.\n“Mae gosod 110 o filwyr i roi cefnogaeth i’r gwasanaeth ambiwlans yn golygu y gall WAST barhau i ddarparu eu gwasanaethau achub bywyd.”\nDywedodd Ysgrifennydd Gwladol Cymru, Simon Hart: “Unwaith eto mae lluoedd arfog y DU yn chwarae rôl bwysig yn y frwydr yn erbyn Covid-19 trwy gefnogi gwaith allweddol y Gwasanaeth Ambiwlans yng Nghymru.”\n“Rwy’n hynod werthfawrogol o’u hymrwymiad a’u harbenigedd.”\nYn ôl Prif Weithredwr y Gwasanaeth Ambiwlans Cymreig Jason Killens, mae’r misoedd diwethaf yn benodol wedi golygu bod y gwasanaeth ambiwlans "dan bwysau enfawr".\nDywedodd: “Mae’r pandemig wedi cyflwyno her mwy nag erioed, ond mae’r misoedd diwethaf yn benodol wedi golygu pwysau enfawr a dibaid ar ein gwasanaeth iechyd, gan gynnwys lefelau uchel o alw a chynnydd mewn achosion sy’n gysylltiedig â Covid-19.\n“Y gaeaf yw ein adeg prysuraf, a bydd cael cydweithwyr milwrol yn helpu’n capasiti gan ein rhoi yn y sefylffa gorau posib i ddarparu gwasanaeth diogel i bobl Cymru,” ychwanegodd.\nWrth ymateb i'r cyhoeddiad, dywedodd Gweinidog Iechyd Cysgodol y Ceidwadwyr Cymreig, Russell George AS: “Rwy’n falch iawn o glywed bod Llywodraeth y DU wedi cytuno i ddefnyddio milwyr i gefnogi gwasanaeth ambiwlans Cymru wrth iddi frwydro i ateb y galw mawr.\n“Ni ddylai dod â’r lluoedd arfog i mewn fod yn opsiwn hir neu byr dymor i lywodraeth Llafur ym Mae Caerdydd. Mae'n gyfrifoldeb ar y gweinidogion i sicrhau bod y GIG wedi'i staffio'n dda ac yn rhedeg yn dda."\nYn ogystal â gyrwyr, bydd y Weinidogaeth Amddiffyn yn darparu tri o bobl i gefnogi gwaith trefnu gyda’r GIG.\nMae disgwyl i’r cynllun bara tan ddiwedd mis Tachwedd.\nLlun: Llywodraeth y DU


Bwrdd Gwasanaethau Cyhoeddus Pen-y-bont ar Ogwr Cynllun Llesiant Drafft - CBS Pen-y-bont\nBwrdd Gwasanaethau Cyhoeddus Pen-y-bont ar Ogwr Cynllun Llesiant Drafft\nMae Bwrdd Gwasanaethau Cyhoeddus Pen-y-bont ar Ogwr (PSB) yn dod â sefydliadau cyhoeddus, preifat a’r trydydd sector at ei gilydd i wella llesiant cymdeithasol, economaidd, amgylcheddol a diwylliannol Pen-y-bont ar Ogwr yn awr ac yn y dyfodol.\nRydym yn gwneud hyn trwy weithio â’n gilydd mewn ffordd sy’n gwella llesiant pobl heddiw a chenedlaethau’r dyfodol. Mae’r clip fideo hwn yn egluro hyn trwy Stori Megan.\nYn yr arolwg hwn mi welwch y pethau y bydd Bwrdd Gwasanaethau Cyhoeddus Pen-y-bont ar Ogwr (PSB) yn canolbwyntio atynt yn ystod y pum mlynedd nesaf, gan gynnwys ein nodau llesiant a’r camau y byddwn yn eu cymryd i’w cyflawni.\nEin nodau llesiant yw:\n1. Y dechrau gorau mewn bywyd\n2. Helpu cymunedau ym Mhen-y-bont ar Ogwr i fod yn ddiogel a chydlynus\n3. Lleihau anghydraddoldebau cymdeithasol ac economaidd\n4. Dewisiadau iach mewn amgylchedd iach\nMae copi llawn o’r Cynllun Llesiant, gan gynnwys gwybodaeth am Fwrdd Gwasanaethau Cyhoeddus Pen-y-bont ar Ogwr (PSB), ar gael yma.\nCyn mynd ati i ddatblygu’r cynllun hwn buom yn cynnal asesiad llesiant, trwy siarad â chymunedau ac edrych ar ystod eang o wybodaeth a data. Mae’r asesiad hwn wedi ein harwain yn ein dewis o nodau. Rydym am glywed eich barn chi’n awr i wybod a ydych chi’n credu mai’r rhain yw’r pethau y dylem fod yn canolbwyntio arnynt.\nGwefan: Ffurflen ar-lein\nBydd cyfnod yr ymgynghoriad hwn yn cychwyn ar 31 Hydref 2017 ac yn dod i ben ar 23 Ionawr 2018.


Rydych chi yn: Hafan > Addysg > Big Pit: Amgueddfa Lofaol Cymru > Cynllunio'ch ymweliad - canllaw i ysgolion\nCynllunio'ch ymweliad - canllaw i ysgolion Cynllunio'ch Ymweliad - Addysg yn Big Pit: Amgueddfa Lofaol Cymru\nGobeithio y byddwch chi'n mwynhau eich amser yn Big Pit: Amgueddfa Lofaol Cymru. Bydd y wybodaeth yn y llyfryn hwn yn eich helpu chi i drefnu ymweliad grwp. Dod o Hyd i Ni\nM4 – dilynwch yr arwyddion twristiaeth brown o Gyffordd 25a (tua'r gorllewin) neu Gyffordd 26 (tua'r dwyrain). Mae arwyddion hefyd o'r A465 ym Mryn-mawr a'r Fenni.\nLleoliad ar Multimap.co.uk\nLleoliad ar Streetmap.co.uk\nRhaid bwcio ymweliadau grwp ymlaen llaw. Dylid nodi bod y swyddfa gyffredinol ar gau ar benwythnosau.\nMae Pwll Mawr ar agor bob dydd rhwng 9.30am a 5.00pm o ganol Chwefror i 30 Tachwedd. Cynhelir teithiau danddaear rhwng 10.00am - 3.30pm.\nGellir defnyddio'r wybodaeth yn y llyfryn hwn i gyflawni'r gwaith asesu risg angenrheidiol cyn eich ymweliad.\nGall bysiau adael a chasglu grwpiau y tu allan i'r prif fynedfa. Mae maes parcio i fysiau wrth ymyl y man gadael teithwyr. Ewch i'r dderbynfa wrth gyrraedd a rhowch wybod i staff y dderbynfa faint yn union o bobl sydd yn eich grwp. Caiff pob aelod o'r grwp docyn i gofio'u taith i lawr i'r pwll glo.\nAr gyfer y daith danddaear, caiff pob parti ei rannu'n grwpiau llai o ryw 17. Y tywysydd fydd yn casglu'r grwpiau o'r ystafell aros fydd yn trefnu hyn. Peidiwch â rhannu'ch grwp ymlaen llaw os gwelwch yn dda. Bydd y tywysydd yn casglu bonion y tocynnau cyn mynd â'r grwp i Ben y Pwll i gasglu eu hoffer.\nMae'r rhan fwyaf o'r safle'n hygyrch i bawb, ond mae'r ffaith fod Pwll Mawr ar lechwedd yn gallu peri anhawster i bobl â phroblemau symudedd difrifol, ar ben y pwll ac o dan y ddaear. Felly rhaid i ddefnyddwyr cadeiriau olwyn a phobl â phroblemau symudedd eraill fod yng nghwmni cynorthwy-ydd nad yw'n anabl.\nDim ond 4 ymwelydd mewn cadair olwyn a ganiateir danddaear ar y tro. Mae canllaw mynediad ar gael yma.\nMae tai bach ar bob un o'r tair lefel ar y safle. Marciwyd y cyfleusterau hyn ar y map. Dylid nodi nad oes tai bach danddaear, felly rydym ni'n argymell defnyddio'r cyfleusterau yn yr ystafell aros cyn mynd i Ben y Pwll gyda'r tywysydd.\nMae cyfleusterau newid cewynnau ar gael ar ddwy lefel o'r safle. Lleolir y rhain yn y siop goffi ar y lefel ganol a ger y cantîn yn adeilad y baddonau.\nY Siop Anrhegion\nMae'r siop anrhegion yn gwerthu amrywiaeth eang o eitemau, e.e. llyfrau, cardiau post, crefftau, lampau glowyr a deunyddiau addysgol. Er hwylustod, gofynnir bod y plant yn mynd i'r siop mewn grwpiau bach. Ni chaniateir bwyd na diod yn y siop anrhegion.\nY Siop Goffi a'r Cantîn\nLleolir y siop goffi ar lefel ganol y safle ac mae'n gwerthu byrbrydau a diodydd. Mae'r siop goffi ar agor rhwng y Pasg a diwedd Awst. Gallwch brynu prydau cynnes yng nghantîn gwreiddiol y glowyr sydd ar agor drwy gydol y\nNid oes angen dillad arbennig, ond gan mai safle diwydiannol awyr agored yw Pwll Mawr, rydym ni'n argymell eich bod chi'n gwisgo dillad cynnes ac esgidiau addas.\nCaniateir ffotograffiaeth at ddefnydd personol ar y rhan fwyaf o'r safle ar ben y pwll, ond mae rhai ardaloedd cyfyngedig. Chwiliwch am yr arwyddion sy'n nodi ble mae'r cyfyngiadau. Ni chaniateir ffotograffiaeth danddaear yn ôl y gyfraith.\nCyfleusterau Arbennig ar gyfer Grwpiau Ysgol\nMae ardal fwyta ar gael, ond y cyntaf i'r felin gaiff falu. Mae lle i hyd at 70 o bobl fwyta eu pecynnau bwyd yno. Mae ardaloedd picnic ar gael y tu allan i adeilad y Baddonau Pen Pwll. Mae bwydlen arbennig yn y caffi sy'n cynnig disgownt i grwpiau ysgol, ond rhaid bwcio cyn eich ymweliad. Mae'r caffi'n derbyn archebion am fwyd tan 4.15pm.\nRydym ni'n annog athrawon neu arweinwyr grwpiau sydd am ymgyfarwyddo â Phwll Mawr i ddod ar ymweliadau paratoi. Ffoniwch ymlaen llaw os ydych chi am siarad â'r Swyddog Addysg ar y diwrnod.\nMae canllaw ymwelwyr Pwll Mawr yn cynnwys rhagor o wybodaeth am yr Amgueddfa. Cewch brynu copi yn y dderbynfa neu'r siop anrhegion, neu gallwch archebu copi drwy ffonio: (029) 2057 3650.\nRydym ni'n argymell eich bod chi'n gadael unrhyw fagiau ar y bws tan ar ôl y daith danddaear. Bydd y tywysydd yn cloi unrhyw bethau gwerthfawr mewn cwpwrdd ar Ben y Pwll cyn i chi fynd lawr i'r pwll.\nMae Pwll Mawr wedi cadw llawer o elfennau safle gwaith diwydiannol ac mae'n dangos adeiladau ac arteffactau hanesyddol pwysig. Rydym ni'n argymell cyfradd o 1 oedolyn i bob 10 plentyn. Rydym ni'n mynnu bod plant o dan 16 oed yn cael eu goruchwylio drwy'r amser, gan gynnwys amser cinio.\nMae diogelwch ein holl ymwelwyr yn arbennig o bwysig yn ystod y daith danddaear. Os bydd plant yn camymddwyn danddaear, caiff y grwp cyfan ei ddanfon allan o'r pwll ac ni fyddant yn parhau â'r daith.\nMae'r Amgueddfa'n cadw'r hawl i ofyn i unrhyw un sy'n ymddwyn mewn ffordd annymunol neu afresymol ar unrhyw ran o'r safle ymadael â'r safle ar unwaith.\nRheolau'r Daith Danddaear\nEr nad yw Pwll Mawr yn cynhyrchu glo mwyach, mae deddfwriaeth ddiogelwch Deddf y Pyllau Glo yn berthnasol yno o hyd. Mae hi'n anghyfreithlon mynd â deunyddiau smygu neu gynnau tân o dan y ddaear. Mae'r rhain yn cynnwys sigaréts, tybaco, matsys a thanwyr, ffonau symudol, oriorau neu bethau dal allweddi â batris, cyfrifianellau, radios, chwaraewyr casetiau ac unrhyw offer ffotograffig. Caiff yr offer 'contraband' hyn eu casglu gan ein tywyswyr cyn dechrau'r daith danddaear a'u cloi mewn cwpwrdd tan ddiwedd y daith.\nMae'n bosibl y bydd angen defnyddio ffordd gwahanol i arwain ymwelwyr allan o'r pwll mewn argyfwng e.e. os yw'r pwer yn methu. Os bydd hynny'n digwydd, dilynwch gyfarwyddiadau'ch tywysydd.\nBydd larwm yn seinio yn achos tân yn yr adeiladau ar y wyneb. Wrth glywed y larwm, dylai eich grwp fynd allan o'r adeilad neu'r oriel drwy ddilyn yr arwyddion i'r allanfa dân agosaf. Dilynwch gyfarwyddiadau staff yr Amgueddfa.\nDywedwch wrth y plant i roi gwybod i aelod o staff yr Amgueddfa os cânt eu gwahanu oddi wrth weddill y grwp er mwyn iddynt ddod o hyd i un o arweinwyr y grwp.\nOs oes angen Cymorth Cyntaf arnoch chi, gofynnwch i aelod o staff yr Amgueddfa a fydd yn cysylltu â rhywun cymwys i roi Cymorth Cyntaf.\nBeth Welwn Ni?\nMae'r teithiau, sy'n cael eu harwain gan gyn-lowyr profiadol, yn para tua 50 munud. Bydd gwisgo helmed a lamp-capan, casglu 'contraband' (sigaréts, matsys, ffonau symudol, offer â batris, ayb), a mynd i lawr drwy'r siafft yn cymryd rhyw 20 munud arall. Mae'r daith yn dechrau drwy ddisgyn 90 m (300 tr) i lawr siafft y pwll yn y cawell.\nY Baddonau Pen Pwll a'r Arddangosfeydd\nMae'r Baddonau Pen Pwll wedi cael eu hadfer er mwyn galluogi ymwelwyr i weld ble byddai pob sifft yn y pwll yn dechrau ac yn gorffen.\nMae arddangosfa yn adeilad y baddonau sy'n adrodd straeon y bobl oedd yn gweithio yn y diwydiant glo. Mae yna arddangosfa mwy 'traddodiadol' am y diwydiant glo hefyd gyda lampau seffti, offer gwaith ac atgofion am gymdeithas a chymuned y pyllau glo.\nYr Orielau Mwyngloddio\nMae cyflwyniad awdio-weledol cyffrous sy'n disgrifio bywyd y ffas lo a dulliau codi glo drwy'r oesoedd. Bydd eich rhith-dywysydd yn mynd â chi drwy bwll glo rhithwir lle daw ffas lo modern yn fyw drwy olau a sain.\nCewch weld adeiladau gwreiddiol Pwll Mawr o gwmpas y safle, gan gynnwys Ty'r Ffan, yr Efail, y Stablau a Thy'r Injan. Bydd modd gweld crefftwyr wrth eu gwaith ar ddyddiau arbennig. Ffoniwch i gael rhagor o wybodaeth.\nMae ystafell adnoddau ar gael ar gyfer athrawon, arweinwyr grwpiau, myfyrwyr neu arbenigwyr eraill sydd am wneud gwaith ymchwil ar y safle. Mae'r ystafell yn cynnwys cyfeirlyfrau, mapiau, dogfennau gwreiddiol a mynediad ar-lein. Rhaid trefnu ymlaen llaw.\nCewch weld y gwaith cadwraeth sy'n cael ei wneud gan gadwraethwyr Amgueddfa Cymru pan fyddan nhw'n gweithio ar y safle. Bydd y cadwraethwyr yn hapus i siarad â grwpiau am eu gwaith wrth edrych ar ôl treftadaeth ddiwydiannol y genedl. Ffoniwch y swyddfa gyffredinol i gael rhagor o fanylion: (029) 2057 3650.


Gêm Hwyaden Huntin ' Ar-lein. Chwarae am ddim\nWedi chwarae: 2854\nChwaraewch y gêm Hwyaden Huntin ' Ar-lein:\nGêm Disgrifiad Hwyaden Huntin '\nDiflas fel hynny yn y ddinas, i wneud yr hyn nad yw, popeth mor sâl. Yn gyffredinol, yr ydych wedi cyrraedd yr un cyflwr yn union pan fyddwch ar frys angen newid o olygfeydd. Mae gennym gynnig gwych na allwch wrthod. Rydym eisiau eich gwahodd i natur, i fynd ar yr helfa! Dewch ymlaen, peidiwch â gwadu eich hun, mae hyn yn union beth rydych ei angen!. Chwaraewch y gêm Hwyaden Huntin ' ar-lein.\nNodweddion technegol y gêm Hwyaden Huntin '\nGêm Hwyaden Huntin ' Ychwanegodd: 23.10.2013\nMae'r gêm yn cael ei chwarae: 2854 amser\nGemau fel y gêm Hwyaden Huntin '\nLawrlwytho gêm Hwyaden Huntin '\nEmbed y gêm Hwyaden Huntin ' ar eich gwefan:\nI fewnosod y gêm Hwyaden Huntin ' ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm Hwyaden Huntin ', copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm Hwyaden Huntin ', hefyd yn chwarae yn y gêm:


Ydych chi'n ffynnu mewn amgylchedd cychwyn deinamig, cyflym? Ydych chi'n hunan-ddechreuwr trefnus sy'n mwynhau gweithio'n annibynnol ond hefyd fel rhan o dîm bach, bachog? A allwch chi jyglo llawer o brosiectau a meysydd cyfrifoldeb yn hawdd? Oes gennych chi mojo? Os yw hyn yn eich disgrifio chi, darllenwch ymlaen!\nMae Keto-Mojo yn gwmni Napa Valley, sydd dan berchnogaeth annibynnol, a sefydlwyd ar yr egwyddor o wneud y ffordd o fyw cetogenig yn hygyrch, yn hawdd mynd ato, ac yn bleserus i'r miliynau o bobl a all elwa o'r ffordd hon o fyw. Rydym yn gwneud hynny trwy ddarparu'r offer a'r wybodaeth sydd eu hangen ar bobl i ddilyn diet ceto sy'n cyfoethogi'n hyfryd. Profodd sylfaenwyr ac entrepreneuriaid y cwmni Dorian Greenow a'i wraig Gemma Kochis yn bersonol fuddion iechyd a cholli pwysau anhygoel y diet a ffordd o fyw cetogenig, a'u hysbrydolodd i greu Keto-Mojo.\nLansiodd y cwmni yn ystod cwymp 2017 trwy gynnig teclyn hanfodol ar gyfer sicrhau llwyddiant gyda ffordd o fyw cetogenig - citiau profi gwaed-ceton a glwcos a oedd yn fwy fforddiadwy a chywir nag unrhyw un arall ar y farchnad, gyda gwarant oes yn gefn iddo. Cafodd y cwmni a'n citiau mesur eu cofleidio'n gyflym gan ddylanwadwyr ac addysgwyr yn y gymuned ketogenig ac mae twf gwerthiant wedi llawer mwy na'r holl ragolygon. A dim ond y dechrau yw'r citiau mesurydd. Rydym yn ehangu ein cynigion ac yn ehangu yn rhyngwladol. Mae ymuno â'n tîm yn gyfle i fynd i mewn ar lawr gwaelod cwmni cychwynnol cyffrous sy'n cynnwys aelodau tîm angerddol ac arloesol.\nADNODD: Rydyn ni'n gychwyn ac rydyn ni i gyd yn gwisgo llawer o hetiau. Yr hyn nad ydym yn ei wybod, rydym yn mynd i chyfrif i maes. Rydym yn ddatryswyr problemau creadigol.\nCYDWEITHREDOL: Efallai na fyddwn yn gweithio gyda'n gilydd mewn un swyddfa bob dydd ond rydym yn cydweithio'n agos i gyflawni ein nodau. Mae parch at ei gilydd, cydweithredu a chyfathrebu yn bwysig.\nHWYL: Rydyn ni o ddifrif ynglŷn â'r hyn rydyn ni'n ei wneud ond dydyn ni ddim yn cymryd ein hunain yn rhy ddifrifol. Rydyn ni'n hoffi cael hwyl a chydbwysedd da rhwng bywyd a gwaith. Nid yw byw ffordd o fyw keto yn ofyniad ar gyfer pob swydd, ond mae'n well ganddo.\nCynrychiolydd Cymorth i Gwsmeriaid Dwyieithog\nParthau Amser Dwyrain / Iwerydd\nMae'r swydd hon yn gofyn am wybodaeth gref am wasanaeth cwsmeriaid, sgiliau trefnu, rhesymu didynnol a diplomyddiaeth. Rydym yn chwilio am unigolyn hunan-gychwyn, cyfeillgar i bobl, sy'n canolbwyntio ar fanylion gyda dealltwriaeth ymarferol gref o'r Ffordd o Fyw Cetogenig.\nIaith: Rhugl yn Saesneg a Sbaeneg\nLleoliad: Mae'r swydd hon yn gweithio o bell o swyddfa gartref oddeutu 5 diwrnod yr wythnos, yn ddelfrydol ym Mharth Amser y Dwyrain neu'r Iwerydd.\nYr Amserlen Orau: Dydd Sadwrn, dydd Sul, dydd Llun, dydd Mawrth a dydd Mercher 8 am - 5pm AST\nCyflog: Wedi'i gontractio fesul awr\nMae peth hyblygrwydd mewn oriau yn seiliedig ar anghenion cwmni yn ddymunol iawn.\nCreu a chynnal pob agwedd ar weithrediadau cyfrifon cwsmeriaid, gan gynnwys gosod, golygu, ac olrhain archebion ac unrhyw ffurflenni\nDatrys materion cwsmeriaid trwy sgwrsio, e-bost, ffôn neu sianeli cyfryngau cymdeithasol\nGweithio i ddod o hyd i benderfyniadau sy'n foddhaol i'r cleient a'r cwmni\nTroubleshoot materion cynnyrch a gwybodaeth\nDefnyddio tactegau datrys problemau creadigol\nSicrhewch fod holl bryderon cleientiaid yn cael sylw mewn modd amserol a phroffesiynol\nDangos empathi, dealltwriaeth a chynhesrwydd wrth ddelio â phryderon a chwestiynau cwsmeriaid\nAsesu a blaenoriaethu anghenion y cwsmer yn effeithiol fel y gallwch roi argymhellion cynnyrch addysgedig\nY tu hwnt i ddisgwyliadau pob cwsmer, rydym yn anelu at adolygiadau 5 seren gan bob un o'n cwsmeriaid\nGweithio'n annibynnol, yn aml-dasg yn ogystal â bod yn chwaraewr tîm cadarn\nCydlynu gyda'r Timau Marchnata a Gweithrediadau Busnes\nCymryd rhan yng nghyfarfod wythnosol y tîm Zoom (telegynhadledd) wythnosol\nProfiad a Chymwysterau\nGradd coleg yn well\n2+ mlynedd o brofiad gwasanaeth cwsmeriaid\nMae angen dwyieithog yn Sbaeneg\nSgiliau ysgrifenedig a llafar cryf yn Saesneg a Sbaeneg\nGallu profedig i greu a chynnal perthnasoedd proffesiynol â chleientiaid\nSgiliau datrys problemau / saethu a gwrando trafferthus eithriadol\nDealltwriaeth lwyr o'r broses o ketosis a cetonau gwaed a glwcos\nGwybodaeth ymarferol o brofi gyda mesurydd ceton a glwcos\nGwybodaeth arbenigol am system mesuryddion Keto-Mojo\nYn gallu hunan-flaenoriaethu ac aml-dasgau a rhoi sylw i fanylion hefyd\nParodrwydd i ffynnu mewn amgylchedd cyflym\nNid yw byw ffordd o fyw keto yn ofyniad ond mae'n well ganddo\nGwybodaeth gyfrifiadurol: Mac neu PC, Microsoft Suite\nMae gwybodaeth am y Llwyfannau canlynol yn ddefnyddiol:\nCymorth i Gwsmeriaid: Gorgias ac Air Call\nGwerthu: Shopify, Amazon, eBay\nCyfryngau Cymdeithasol: Facebook, Instagram, Twitter\nCyfathrebu Tîm: Slack, monday.com, Zoom\nCysylltiad rhyngrwyd cryf\nRhinweddau a Gwerthoedd\nYn ddyfeisgar: Fel cychwyn, rydyn ni i gyd yn gwisgo llawer o hetiau. Yr hyn nad ydym yn ei wybod, rydym yn chyfrif i maes. Rydym yn ddatryswyr problemau creadigol.\nCydweithredol: Efallai na fyddwn yn gweithio gyda'n gilydd mewn un swyddfa ond rydym yn cydweithio'n agos i gyflawni ein nodau. Mae parch at ei gilydd, cydweithredu a chyfathrebu yn bwysig.\nHwyl: Rydyn ni o ddifrif ynglŷn â'r hyn rydyn ni'n ei wneud ond dydyn ni ddim yn cymryd ein hunain o ddifrif. Mae'n bwysig cael cydbwysedd da rhwng bywyd a gwaith.\nGwrandäwr Cleifion: Mae'n bwysig ein bod yn gwrando ac yn rhoi cyfle i'r cwsmer fynegi ei anghenion yn llawn. Mae angen i ni sicrhau eu bod yn hollol fodlon cyn cau allan gyda nhw.


Agenda item - Derbyn Adroddiad yr Arweinydd\nCyfarfod Cyngor, Dydd Mercher, 20fed Mehefin, 2018 15:00 (Item 191.)\nDywedodd yr Arweinydd fod Vaughan Gething, Ysgrifennydd y Cabinet dros Iechyd a Gwasanaethau Cymdeithasol, wedi cyhoeddi yr wythnos ddiwethaf y bydd Bwrdeistref Sirol Pen-y-bont ar Ogwr yn symud allan o ardal Bwrdd Iechyd Prifysgol Abertawe Bro Morgannwg, a bydd yn dod yn rhan o Fwrdd Iechyd Prifysgol Cwm Taf erbyn Ebrill 2019 .\nBydd yr effaith fwyaf uniongyrchol wrth gwrs ar feysydd gwasanaeth lle rydym ar hyn o bryd yn gweithio ar ôl troed Bae'r Gorllewin, hy Gwasanaethau Cymdeithasol a gwasanaethau cymorth cynnar fel Teuluoedd yn Gyntaf a Throseddau Ieuenctid. Cadarnhaodd y byddwn ar y cyfan yn disgwyl gweithio'n agosach gyda Chwm Taf, RhCT a Merthyr Tudful yn hytrach nag PABM (ABMU), Abertawe a Chastell-nedd Port Talbot.\nFodd bynnag, mewn achosion lle mae'n gwneud synnwyr i weithio ar y raddfa fwy honno, bydd enghreifftiau yn sicr lle y gallwn weld cydweithio ar draws ardaloedd y ddau fwrdd iechyd hefyd. Mae'n debygol hefyd y bydd rhai trefniadau presennol gyda chydweithwyr o fewn PABM (ABMU) a Bae’r Gorllewin yn cymryd ychydig yn hwy nag Ebrill 2019 i symud drosodd.\nFel roedd yr Aelodau'n ymwybodol, mae'r Cyngor wedi pwysleisio wrth Lywodraeth Cymru ers amser bod ystyried Bwrdeistref Sirol Pen-y-bont ar Ogwr fel rhan o Dde Ddwyrain Cymru ar gyfer gwasanaethau fel addysg a'r economi, ond fel rhan o Dde Orllewin Cymru ar gyfer gwasanaethau fel iechyd a gofal cymdeithasol, yn eithaf anodd i'w gynnal yn wyneb mwy a mwy o ranbartholi.\nRoedd disgwyl i ni weithio mewn ffordd sy'n sylfaenol wahanol i ardaloedd Cynghorau eraill i gyd yng Nghymru yn peryglu gwanhau ein cymunedau, ond er gwaethaf hyn, rydym wedi creu record rhyfeddol o gydweithio effeithiol. Roedd yr Arweinydd yn si?r y byddai’r Aelodau'n falch o weld bod Llywodraeth Cymru wedi cydnabod y broblem. Mae datganiad y Gweinidog yn ei gwneud hi'n glir mai'r bwriad yw alinio ein holl drefniadau partneriaeth economaidd, addysg, iechyd a gwasanaethau cymdeithasol yn gadarn o fewn Prifddinas-Ranbarth Caerdydd. O ran sut y bydd hyn yn effeithio ar ein partneriaethau gweithio cyfredol, rydym yn gobeithio cael mwy o eglurder yn fuan iawn. Ynghyd â'n partneriaid yn y ddau fwrdd iechyd, rydym wedi ymrwymo i wneud y trosglwyddo mor esmwyth ac effeithiol â phosibl, ac rydym yn cadw ffocws cadarn ar sicrhau'r canlyniadau gorau posibl i'n cymunedau a'n trigolion.\nCyhoeddodd yr Arweinydd ei fod wrth ei fodd o weld y bydd Maesteg yn cael ei gwasanaethu gan bedwar trên yr awr yn ychwanegol at wasanaeth Sul newydd. Bydd hwn yn gyswllt hanfodol i helpu pobl i gael mynediad at swyddi a hyfforddiant, a bydd yn ei gwneud hi'n llawer haws teithio rhwng Cwm Llynfi a Phen-y-bont ar Ogwr, Caerdydd a thu hwnt.\nBydd unrhyw un sydd wedi ymweld â Gorsaf Reilffordd Pen-y-bont ar Ogwr yn ddiweddar wedi gweld canlyniadau ei adnewyddiad £1.5m yn ddiweddar. Bellach mae ganddi well ardal ‘concourse’ gyda desg wybodaeth newydd, swyddfa docynnau a seddi, toiledau newydd i deithwyr a chyfleusterau newid babanod newydd, cysgodfan a llwybrau newydd i gwsmeriaid, gwell diogelwch a theledu cylch cyfyng newydd, ac arwyddion ac arddangosiadau gwybodaeth i deithwyr newydd. Pen-y-bont ar Ogwr yw'r pumed orsaf reilffordd brysuraf yng Nghymru gyfan, felly roedd y Cynghorydd Young a'r Arweinydd yn arbennig o falch o gwrdd â Gweinidog y Cabinet dros yr Economi a Thrafnidiaeth, Ken Skates, i drafod goblygiadau'r system metro newydd. Mae gwaith uwchraddio ar y gweill fel bod modd defnyddio trenau tri-modd sy'n gallu newid rhwng batri, trydan a diesel, a bod y Fwrdeistref Sirol yn mynd i elwa ar gyswllt cyflym ac effeithlon i faes awyr Caerdydd.\nMae cysylltedd gwell a chyfleusterau modern yn hanfodol ar gyfer gwella ffyniant yr ardal, ac roedd yr Arweinydd yn edrych ymlaen at weld sut y bydd y datblygiadau diweddaraf hyn yn helpu i ddod â chymunedau yn nes at ei gilydd, cynnig mwy o gyfleoedd i gyflogaeth, hamdden a thwristiaeth, a darparu cefnogaeth i'r economi.\nYn ystod yr wythnos nesaf cynhelir yr ?yl Ddysgu ym Mwrdeistref Sirol Pen-y-bont ar Ogwr lle bydd yn arddangos rhai o'r dulliau dysgu ac addysgu newydd ac arloesol sy'n cael eu defnyddio mewn ysgolion lleol. Yn ystod yr wythnos, bydd mwy na 800 o ddisgyblion, athrawon, addysgwyr, hyfforddwyr a chyflogwyr yn cymryd rhan mewn 100 o weithdai mewn ysgolion lle byddant yn profi sut mae datblygiadau mewn ystafelloedd dosbarth modern yn dod â budd i blant lleol ochr yn ochr â thechnegau rhifedd a llythrennedd traddodiadol.\nBydd rhai o'r technegau newydd sy'n cael eu harddangos yn cynnwys defnyddio technoleg rhith realiti yn yr ystafell ddosbarth, therapi Lego ac ysgolion 'mynydd' awyr agored.\nBydd digwyddiad symposiwm yng Ngholeg Pen-y-bont ar Ogwr yn canolbwyntio ar sut y gall iechyd a lles disgyblion gael eu datblygu, eu cynnal a'u gwella, a bydd Diwrnod i Ddysgwyr yng Nghanolfan Bywyd Pen-y-bont ar Ogwr yn rhoi cyfle i blant osod stondinau a chynnig arddangosfeydd ac arddangosiadau ymarferol cyn cael araith gan yr Athro Sally Holland, Comisiynydd Plant Cymru.\nBydd yr ?yl yn gyfle gwych i rannu gwybodaeth a datblygu ffyrdd newydd o gefnogi plant, ac roedd yr Arweinydd yn gobeithio y bydd yn tyfu fel y gall rhannau eraill o Gymru elwa o'r syniadau a’r datblygiadau y mae'n addo eu cyflawni.\nYn olaf, dywedodd yr Arweinydd fod mwy na £1.5 miliwn wedi ei fuddsoddi yn ardal Pencoed dros y blynyddoedd diwethaf fel rhan o'r rhaglen Llwybrau Diogel mewn Cymunedau, ac roedd yn falch o nodi'r arloesedd a ddangoswyd yn y datblygiad diweddaraf. Mae llwybr 300 metr o hyd wedi'i osod trwy goetiroedd rhwng Brook Vale a Llwyn Gwern fel rhan o lwybr diogel sy'n cysylltu ag Ysgol Gyfun Pencoed ac Ysgol Gynradd Croesty. Yr hyn sy'n gwneud y llwybr hwn mor wahanol yw ei fod yn tywynnu yn y tywyllwch diolch i arwyneb resin ffoto-ymoleuol sy'n harneisio golau UV a gasglwyd yn ystod y dydd.\nRoedd hyn yn rhywbeth newydd i'r Fwrdeistref Sirol, ac mae'n sicr o helpu i arwain cerddwyr a beicwyr yn ystod misoedd y gaeaf. Mae hefyd yn cyd-fynd â newyddion bod cyllid wedi ei gymeradwyo i ymestyn y llwybr presennol oddi ar y ffordd o Langrallo, a daeth yr Arweinydd i'r casgliad fod hyn yn newyddion da pellach.


D. J. y Darlledwr - d.j.williams\n‘Fel petaech chi ar yr aelwyd gartre’: darllediadau D. J. Williams yn y 1930au\n(Papur a draddodwyd yng nghynhadledd flynyddol Cyfrwng yn Abertawe, 12 Gorffennaf 2012)\nYsgrifennodd Kate Roberts (ar ei rhan hi a’i gŵr, Morys Williams) at D. J. a Siân Williams ar 9 Ionawr 1937, i ddymuno’n dda iddynt ychydig ddyddiau yn unig cyn ail brawf ‘Tri Penyberth’ yn yr Old Bailey. Gwneir y sylw hwn yn y llythyr: ‘Aethom ein dau hefyd pa nosweth i wrando arnoch chi a Bili John, ac ‘yn ‘y ngwir yr oedd yn rhagorol’. Un o’r pethau gorau oedd eich porthi chwi D. J. yr ‘ie’ bach yna nawr ac yn y man. Yr oech chi’n gymwys fel petaech chi ar yr aelwyd gartre’. Cyfeiriad at un o ddarllediadau radio D. J. sydd yma, ac awgrym nad oedd Kate a Morys yn berchen ar eu diwifr eu hunain. Mae’r sylw bod gwrando ar D. J. a’i gyfaill ‘yn gymwys fel petaech chi ar yr aelwyd gartre’ yn arwyddocaol. Disgrifir bendithion y cyfwng newydd yn nhermau’r hen arfer o ddod ynghyd ar yr aelwyd i wrando ar straeon y pentan. O orsaf Abertawe y darlledodd D. J. Williams a’i gyfaill mewn rhaglen hanner awr yn dechrau am 9 yr hwyr nos Fawrth, 29 Rhagfyr 1936. Yn unol â’r drefn arferol roedd rhagbrofion o flaen llaw, a’r rheiny’n fanylach ac yn hwy pan fyddai’r darllediad ar ffurf sgwrs rhwng D. J. ac un o’i gyfeillion. (O 5 tan 6.30 ac eto o 8.15 tan 9 yn yr achos hwn).\nWrth agor maes ymwneud D. J. â’r radio yn y papur byr hwn, rwyf am ystyried yr agweddau canlynol:\n1 Cyd-destun politicaidd dwys darlledu yn y Gymraeg yn y cyfnod hwn\n2 Gwaith D. J. yn dewis y cyfrwng i roi llwyfan i hen wyneb o Rydycymerau, ond hefyd i hen wynebau newydd y daethai ar eu traws yn Abergwaun, cynrychiolwyr buchedd Gymreig amgen.\n3 Mae’r cyfrwng, fel yr awgrymai Kate Roberts, yn cynnig dilyniant i’r hen ddull o hunanddifyrrwch trwy stori a chwedl a dynwarediad ar aelwyd – ond bod yr aelwyd yn awr yn un genedlaethol.\n4 Rhaid ystyried a yw’r cyfrwng yn dylanwadu ar ddull D. J. o ysgrifennu straeon byrion llenyddol, yn enwedig o gofio bod ambell stori amlwg fel ‘Pwll yr Onnen’ yn dechrau ei thaith fel stori radio.\n5 Crybwyllwn hefyd dystiolaeth y llythyrau a anfonwyd at D. J. yn sgil ei ddarllediadau, a’r angen i gloriannu arwyddocâd y cyfrwng fel modd i greu ac i hyrwyddo’r ddelwedd boblogaidd o D. J.\n1: Y Cyd-destun Politicaidd\nYn Tros Gymru mae J. E. Jones, ysgrifennydd a threfnydd cyffredinol Plaid Cymru o 1930 hyd 1962 yn sôn am y frwydr ffyrnig am wasanaeth radio i Gymru a ymladdwyd rhwng 1930 a 1935, gyda Saunders Lewis yn chwarae rôl allweddol fel llefarydd dirprwyaeth Prifysgol Cymru at y BBC. Crewyd gwasanaeth rhanbarthol i Gymru ar ôl ymgyrch a brofodd effeithiolrwydd y Blaid fel grŵp pwysau yn ol un hanesydd. Teg dyfalu bod gwrando ar raglenni Cymraeg helaethach eu harlwy yn sgil y fuddugoliaeth yn brofiad neilltuol o felys i’r ymgyrchwyr a fu wrthi, a’r cyfle i’w harweinwyr ddarlledu yn hufen, ychydig yn annisgwyl hwyrach, ar y gacen. Yr enghraifft fwyaf llachar o barodrwydd y BBC i roi llwyfan i leisiau a fu mor feirniadol o’r gorfforaeth ac a oedd hefyd yn pledio hunanreolaeth i Gymru oedd y comisiwn a dderbyniodd Saunders Lewis i lunio drama radio (Buchedd Garmon) rhwng dau brawf Penyberth. Ond cafodd D. J. Williams gyfleoedd niferus, cyn ei garchariad ac ar ôl hynny. Hwyrach mai T. Rowland Hughes, nid y BBC fel y cyfryw, ddylai dderbyn y clod.\n2 Deunydd darlledu D. J.\nDylwn gydnabod nad wyf wedi archwilio archifau’r BBC sydd yn y Llyfrgell Genedlaethol yn drylwyr, ond roedd D. J. yn archifydd gofalus ar ei ddeunydd ei hunan, felly y tebyg yw bod gennym argraff eithaf cyflawn o’i weithgarwch. ‘Benni Bwlch y Mynydd’ oedd teitl y sgwrs chwarter awr a draddododd am 7.30 nos Sadwrn, 1 Chwefror 1936, gyda chyfarwyddyd gan ei gynhyrchydd T. Rowland Hughes i amseru’n ofalus er mwyn siarad am bedair munud ar ddeg a hanner. Ysgrif yn null Hen Wynebau, y gyfrol o ysgrifau portread o gymeriadau o’r ‘hen ardal’ a gyhoeddasid lai na dwy flynedd cyn hynny yw hon. Mae’r Benni hwn a’i deulu yn cael ei grybwyll yn wir yn HW , ac yn nwy gyfrol hunangofiannol yw awdur.(Gweler http://www.cofiantdj.net/mynegai-i-bobl-hen-wynebau-hen-d375-ffarm.html) Nid dyma’r fan i leoli’r testun yn fanwl o fewn gwaith D. J., a digon cyfarwydd yw’r datganiadau am wreiddioldeb annibynnol y gwerinwr hwn; yr unig nodwedd wahanol i’r ysgrifau cyhoeddedig yw’r awrgym yn y sgript bod D. J. yn cael cyfle trwy’r cyfrwng newydd i ddynwared dull o siarad y sawl mae’n ei bortreadu. Ac wrth gwrs byddai ei lais ei hun yn rhan o’r perfformiad, o’r testun cyfan, ei acen, ei oslef wrth ailadrodd y straeon a glywsai am hen gymeriad ar aelwydydd Rydcymerau yn awr ar aelwyd newydd boblog, rithiol ac eto real y radio.\nNid yn Rhydcymerau yn unig y câi hyd i hen wynebau. Roedd yn Abergwaun ers 1919, yn athro yn yr ysgol uwchradd, ac wedi meithrin cyfeillgarwch â chymeriadau’r lle. Wrth ystyried deunydd ar gyfer y radio câi ei ddenu gan ddilynwyr y fuchedd amgen – pobl y môr a’r porthladdoedd pell a’r tafarnau lleol. Nid pobl respectable o reidrwydd, a doedd D. J. byth yn colli cyfle i roi’r argraff ei fod yn rebel anghydffurfiol ym mhob dim. Nid portreadu’r rhain a wnaeth yn bennaf, ond rhoi llwyfan iddynt, eu dwyn gydag ef i’r aelwyd genedlaethol newydd iddynt gael difyrru’r genedl.\nRoedd gofyn i D. J. a thri morwr o Abergwaun gyrraedd Abertawe erbyn 2 prynhawn Sadwrn, 8 Chwefror ar gyfer rhagbrofion go drylwyr, gellid tybio: 2.00 – 4.40 p.m, 5.30-6.0 p.m. – cyn darlledu’r rhaglen hanner awr am 7. Y tri morwr yn adrodd eu hanesion, rhai’n fwy diddorol na’i gilydd, a gaed, a’r cyfan wedi’u sgriptio mae’n debyg, gan D. J. Teitlau’r tri chyfraniad oedd:\n1. “O’R PWP” GAN Y CAPTEN JÂMS\n2. “O’R FFOCASL” GAN BILLY JOHN\n3. “O’R DEC” GAN Y PEN STIWARD JOHNNY OWEN\nStori leol enwog am y Capten William George a roes y deunydd ar gyfer ‘O’r Pŵp’. Buasai farw ar fordaith i Chile yn 1871 ond fe’i cludwyd yr holl ffordd ar y daith yno ac yn ôl mewn eirch pwrpasol a’i gladdu yn Hermon, Abergwaun. Cyfeirir hefyd at ei frawd, Daniel George, a riteirodd yn gynnar o’r môr ar ôl gwneud ei ffortiwn, yn ôl y si ‘drwy fasnach gontraband ar gyffiniau Chile a Peru.’\nCapten Jâms sy’n adrodd hanes y fordaith, yr un ryfeddaf y bu ef arni – gwneud arch i ddal corff y capten yn hytrach na’i gladdu ar y môr; ‘cael coffin plwm yn Valparaiso, a choffin arall o goed cedrwydd yn gasin am y cwbl.’ Aeth ymlaen:\n‘Wedi diogelu’r corff yn y modd hwn, orau y gallem, aethom . . . i ddadlwytho’r glo, ac oddi yno ymhellach i Lota, gan gymryd i mewn farrau o gopr ac ingots i’w dwyn yn ôl i Abertawe.Fel y dywedwyd, cariai’r llong 700 tunnell, a chaffai £3 y dunnell fel freightage. Felly dyna £2,100 am fordaith o ryw wyth mis . . . Cyflog y morwr o flaen y mast druan ydoedd £2.10 y mis. Yr oeddem yn hwylio i fyny drwy ddoc Abertawe pan oedd y bobl yn mynd i’r cwrdd whech y Sul cyntaf yn Ebrill 1872.’\nWedyn adroddwyd hanes rhoi’r corff ar y trên i Hwlffordd ac yna’i gludo mewn wagen i Abergwaun. Gorffennwyd gyda’r arysgrif sydd ar ei fedd yn Hermon, Abergwaun.\nAeth Bili John yn ôl i’r stiwdio i gynnal rhaglen ar ffurf sgwrs gyda D. J. o leiaf ddwywaith, unwaith i sôn am hen gymeriad o Abergwaun, Shemi Wâd, dro arall i drafod y bardd benywaidd lleol hynod, Letys Heti, awdur dychangerddi ffraeth y gallai Bili John eu rhaffu ar ei gof.\nMae’r hyn a ddywedodd D. J. am un arall o gymeriadau Aberwgaun a aeth i Stiwdio Abertawe gydag e, Tom Furlong, yn crynhoi apêl y rhain iddo:\n‘Un o “bobl yr ymylon” yw Tom Furlong mewn gwirionedd. Ni honnodd fod yn ddim arall erioed, a dyna ran o swyn ei bersonoliaeth. Byddai’r diweddar Idwal Jones wrth fodd ei galon yn ei gyfarfod; a châi ynddo ddefnydd gwych i’w anfarwoli mewn drama arall.’\nY prif reswm dros ei gludo i Abertawe oedd i arddangos ei ddawn fel storïwr, a thelir clod anghyffredin iddo o gofio balchder D. J. yn noniau chwedleua pobl yr ‘hen ardal’ y magwyd ef ynddi: ‘Oherwydd ni chyfarfûm i â neb erioed, yn mynd i ysbryd y darn yn fwy wrth adrodd stori, na Tom Furlong. [Y mae pob aelod ohono wrth y gwaith, a’i ddwylo, os dim, yn fwy huawdl na’i dafod]’\n3. Yr Aelwyd Genedlaethol\nYn drydydd gadewch i ni danlinellu’r pwynt a wnaed eisoes, sef yr ymdeimlad bod y cyfrwng newydd yn un cartrefol,naturiol y gellid ei impio’n rhwydd ar y pren brodorol er mwyn gallu ail-greu rhywfaint o naws a difyrrwch yr hen aelwydydd, a hynny yn enwedig o ystyried bod prinder setiau radio yn golygu bod pobl yn casglu ar aelwydydd ei gilydd i wrando ar raglenni Cymraeg\n4. Y Radio a’r Stori Fer\nFel straeon radio, fe ymddengys, y dechreuodd rhai o straeon byrion D. J. eu taith. Priodol gofyn felly, a adawodd y cyfrwng llafar ei ôl ar y ffurf lenyddol? Mae’n amhosibl rhoi ateb diamodol i hyn, ond mae’n werth nodi mai ‘Pwll yr Onnen’ (‘Pwll yr Heyrn’ yn wreiddiol) oedd y stori gyntaf i D. J. ei darlledu. (O Abertawe, 6 Ebrill 1938, 7.40-8.00) Yn ôl un ddamcaniaeth roedd i’r stori fer Gymraeg lenyddol a flodeuodd yng ngwaith Kate Roberts yn arbennig, a D. J. ac eraill, ddwy ffynhonnell amlwg, y naill yn rhyngwladol – straeon byrion newydd Ewrop yn arbennig – a’r llall yn frodorol, sef hen arfer y Cymry o adrodd straeon, a hynny gydag artistri anghyffredin yn ôl un o bortreadau Hen Wynebau. Ches i mo’m hargyhoeddi’n llwyr erioed gan ddadl y stori lafar draddodiadol. Ffurf lenyddol gaboledig, ysgrifenedig yw’r stori fer,a dylanwadau llenyddol amlwg a fu ar ei phrif hyrwyddwyr yn y Gymraeg. Ond tebyg bod y cyfrwng newydd, er manylder y sgriptio, yn rhoi cyfle i D. J.’r llenor ailgysylltu â’ r cyfarwyddiaid gwerinol a oedd yn arwyr iddo, a chyfle iddo hefyd ddefnyddio’i lais llafar yn gyfeiliant i’r llais llenyddol yr oedd yn ei ddyfal geisio yn y cyfnod hwn. (Ofer gobeithio, debyg, bod recordiad o’r stori hon neu stori arall a ddarlledodd, wedi’i gadw.)\n5 Y Cyfrwng yn hyrwyddo’r ddelwedd\nY pwynt olaf i’w ystyried yw hwn: a oedd darllediadau D. J. yn fodd i hyrwyddo’r ddelwedd genedlaethol ohono? A ydym wedi arfer ystyried gyrfaoedd llenyddol mewn ffordd rhy ynysig, heb ystyried y cyfle a oedd gan lenor i gyrraedd cynulleidfa fwy a gwahanol trwy’r cyfryngau newydd? Crybwyllwn un ymateb i ddarllediad diweddarach yn unig er mwyn agor y drafodaeth. Yn mis Medi 1946 cymerodd D. J. ran mewn rhaglen yn y gyfres ‘Tegwch Bro’ ar Rydcymerau, a chael llythyr gan un o deulu Cwmcoedifor, Rhydcymerau ymhen ychydig yn ei longyfarch ar y ‘broadcastio’. Ceir mwy o dystiolaeth yng ngohebiaethau D. J., digon i awgrymu trywydd gwerth ei archwilio i gofiannydd.\n Emyr Hywel, gol., Annwyl D. J. (Talybont, 2007), 97\n Ceir casgliad o sgriptiau radio D. J. Williams, ynghyd â rhai fersiynau llawysgrif a gohebiaeth gan gynrychiolwyr y BBC mewn casgliad yn Llyfrgell Genedlaethol Cymru, Papurau D. J. Williams, Abergwaun, G2/2\n J. E. Jones, Tros Gymru: J. E. a’r Blaid (Abertawe, 1970), 130-6\n Gw. D. Hywel Davies, The Welsh Nationalist Party 1925-1945 (Cardiff, 1983), 142-4\n Llyfrgell Genedlaethol Cymru Llsgr P2/5/2


Mae'r rhyngrwyd wedi chwyldroi'r ffordd rydyn ni'n byw ein bywydau - gan ein galluogi i ddarllen y newyddion, mwynhau adloniant, gwneud gwaith ymchwil, trefnu ein gwyliau, prynu a gwerthu, siopa, rhwydweithio, dysgu, bancio a gwneud llawer o dasgau bob dydd eraill.\nFodd bynnag, mae nifer o risgiau sy'n gysylltiedig â mynd ar-lein. Mae'r rhain yn deillio naill ai o ymweld â gwefannau maleisus neu drwy ddatgelu gwybodaeth bersonol yn anfwriadol.\nDylech fod yn wyliadwrus bob amser wrth roi manylion personol neu ariannol.\nGwnewch yn siŵr fod eich porwr wedi'i ddiweddaru\nYmysg y risgiau sy'n gysylltiedig ag ymweld â gwefannau maleisus, troseddol neu amhriodol mae:\nGwe-rwydo, sydd wedi'i gynllunio i gaffael eich gwybodaeth bersonol a/neu ariannol a dwyn eich hunaniaeth o bosibl.\nTorri hawlfraint – copïo neu lawrlwytho meddalwedd, fideos, cerddoriaeth, ffotograffau neu ddogfennau sydd wedi'u diogelu gan hawlfraint.\nPan fyddwch yn defnyddio'r rhyngrwyd, bydd eich porwr (er enghraifft Internet Explorer, Opera, Chrome, Sarafi neu Firefox) yn cadw cofnod o ba safleoedd rydych wedi ymweld â nhw yn ei 'hanes'.\nPan fyddwch yn defnyddio'r rhyngrwyd, mae'r gwefannau y byddwch yn ymweld â nhw yn weladwy i Ddarparwr eich Gwasanaeth Rhyngrwyd, a fydd yn cofnodi manylion eich defnydd o'r rhyngrwyd yn unol â gofynion cyfreithiol.\nMae'n hawdd iawn clonio gwefan go iawn ac nid yw'n cymryd llawer o amser i ddatblygwr medrus gynhyrchu safle maleisus sy'n edrych yn broffesiynol iawn.\nDefnyddiwch eich greddf a'ch synnwyr cyffredin.\nChwiliwch am gyfeiriad, rhif ffôn a/neu e-bost cyswllt – sy'n aml yn arwyddion bod y wefan yn ddilys. Os nad ydych yn siŵr, anfonwch e-bost neu ffoniwch er mwyn cael cadarnhad.\nGwnewch yn siŵr fod cyfeiriad y wefan yn ddilys drwy chwilio am fân enghreifftiau o gamsillafu, geiriau, nodau neu rifau ychwanegol neu enw hollol wahanol i'r hyn y byddech yn disgwyl i'r busnes ei gael.\nRholiwch eich llygoden dros ddolen er mwyn datgelu ei gwir gyrchfan, a ddangosir yng nghornel chwith isaf eich porwr. Byddwch yn wyliadwrus os bydd hyn yn wahanol i'r hyn a ddangosir yn nhestun y ddolen o wefan arall neu o e-bost.\nOs NAD oes clo clap yn ffenestr y porwr na 'https://' ar ddechrau cyfeiriad y wefan er mwyn dangos ei bod yn defnyddio dolen ddiogel, peidiwch â rhoi gwybodaeth bersonol ar y safle.\nMae'n debygol y bydd gwefannau sy'n gofyn am fwy o wybodaeth bersonol na'r hyn y byddech yn disgwyl ei rhoi fel arfer, fel enw defnyddiwr, cyfrinair neu fanylion diogelwch eraill YN LLAWN, yn faleisus.\nDylech osgoi 'gwe-gorlannu' ('pharming') drwy edrych ar y cyfeiriad ym mar cyfeiriad eich porwr ar ôl i chi gyrchu gwefan er mwyn sicrhau ei fod yn cyfateb i'r cyfeiriad y gwnaethoch ei deipio. Bydd hyn yn osgoi mynd â chi i safle ffug er eich bod wedi rhoi'r cyfeiriad ar gyfer y wefan ddilys – er enghraifft 'eebay' yn lle 'ebay'.\nGofynnwch am gyngor proffesiynol cyn gwneud penderfyniadau buddsoddi. Mae safleoedd sy'n hyrwyddo buddsoddiadau ar gyfer elw cyflym neu fawr - boed hynny mewn cyfranddaliadau neu bethau prin honedig fel hen win, wisgi neu eiddo - yn aml yn ffug.\nByddwch yn wyliadwrus o wefannau sy'n hyrwyddo cynlluniau sy'n cynnwys recriwtio eraill, derbyn arian ar gyfer pobl eraill neu flaendaliadau.\nOs ydych yn amheus o wefan, chwiliwch ar y we i weld a allwch ganfod p'un a yw'n un ffug ai peidio.\nByddwch yn wyliadwrus o wefannau sydd wedi'u hysbysebu mewn negeseuon e-bost digymell gan ddieithriaid.\nMae'r uchod yn dangos bod gan berchnogion y wefan dystysgrif ddigidol sydd wedi'i chyhoeddi gan drydydd parti yr ymddiriedir ynddo, fel VeriSign neu Thawte, sy'n dangos bod y wybodaeth a drosglwyddwyd ar-lein o'r wefan honno wedi cael ei hamgryptio a'i diogelu rhag cael ei rhyng-gipio a'i dwyn gan drydydd partïon. Felly, mae'r cyfathrebu rhyngoch chi a pherchennog y safle yn ddiogel, ond nid yw tystysgrif yn sicrhau mai perchennog y safle yw'r sefydliad neu'r person rydych chi'n meddwl eich bod yn cyfathrebu ag ef ... mae angen i chi ddarllen cyfeiriad y dudalen we yn ofalus er mwyn cadarnhau ei fod yn ddilys.\nWrth ddefnyddio gwefannau nad ydych yn gyfarwydd â nhw, chwiliwch am dystysgrif Dilysiad Estynedig (neu EV-SSL), sy'n dangos bod yr awdurdod cyhoeddi wedi cynnal archwiliadau trylwyr o berchennog y wefan. Gellir pennu'r math o dystysgrif drwy glicio ar y symbol clo clap yn ffrâm ffenestr y porwr a fydd yn lansio ffenestr naid sy'n cynnwys y manylion.\nNodwch hefyd nad yw'r symbol clo clap yn nodi moesau busnes na manylion diogelwch TG y masnachwr.\nFfeiliau ar eich cyfrifiadur, eich ffôn clyfar neu lechen a ddefnyddir gan wefannau i storio gwybodaeth amdanoch rhwng sesiynau yw cwcis. Maent yn ddiniwed y rhan fwyaf o'r amser – yn cyflawni tasgau fel cadw golwg ar eich enw defnyddiwr fel nad oes raid i chi fewngofnodi i wefan bob tro y byddwch yn ei defnyddio, a storio eich dewisiadau defnyddio. Fodd bynnag, mae rhai wedi arfer olrhain eich arferion pori fel y gallant dargedu hysbysebion tuag atoch, neu gan droseddwyr er mwyn creu proffil o'ch diddordebau a'ch gweithgareddau gyda'r nod o'ch twyllo.\nDefnyddiwch raglen gwrth-ysbïwedd sy'n sganio ar gyfer cwcis olrhain honedig.\nMae rhaglenni rheoli cwcis hefyd a all ddileu hen gwcis a helpu i'w rheoli. Yn ogystal, gallwch ddefnyddio gosodiadau mewn rhai porwyr er mwyn dileu cwcis diangen.\nMae'r porwyr rhyngrwyd mwyaf cyffredin yn eich galluogi i reoli eich gosodiadau fel galluogi a blocio gwefannau penodol, blocio ffenestri naid a phori yn breifat. Bydd porwyr gwahanol yn dweud wrthych am wneud hyn mewn ffyrdd ychydig yn wahanol, felly rydym yn argymell i chi ddarllen yr adran o'u gwefannau sy'n sôn am ddiogelwch a phreifatrwydd, neu ardal help y porwyr eu hunain:\nMae'n bwysig cofio mai dim ond atal pobl eraill sy'n defnyddio eich cyfrifiadur rhag gweld pa safleoedd rydych wedi ymweld â nhw y bydd troi'r gosodiad pori yn breifat neu ddileu eich hanes pori yn ei wneud. Bydd darparwr eich gwasanaeth rhyngrwyd, peiriant chwilio, asiantaethau gorfodi'r gyfraith a'ch cyflogwr o bosibl (os ydych yn pori yn y gwaith), yn dal i allu gweld pa safleoedd rydych wedi ymweld â nhw neu'r geiriau allweddol rydych wedi chwilio amdanynt.\nOs byddwch yn dod ar draws cynnwys rydych yn ystyried ei fod yn anghyfreithlon fel delweddau o gam-drin plant neu ddeunydd i oedolion sy'n anweddus yn droseddol, dylech roi gwybod i'r Sefydliad Gwylio'r Rhyngrwyd: www.iwf.org.uk.


Cyfoeth Naturiol Cymru / Cyflwyniad i Datganiad Ardal Canolbarth Cymru\nThemâu Datganiad Ardal Canolbarth Cymru\nMae Canolbarth Cymru yn ardal o dirluniau amrywiol a hanesyddol, sy’n creu ei hunaniaeth unigryw ei hun. Mae’n ymgorffori cyfran fawr o Barc Cenedlaethol Bannau Brycheiniog yn y de, ucheldir y Berwyn yn y gogledd gyda Mynyddoedd Cambria yn ffurfio’r asgwrn cefn canolog drwy’r canol. Mae bryniau’n disgyn tuag at arfordir garw 50 milltir o hyd Bae Ceredigion yn y gorllewin ac mae ei dir ffermio yn ymestyn hyd at drefi’r Gororau yn y dwyrain.\nMae’n gartref i rwydwaith o bobl sy’n cyfrannu at amrywiaeth ac economi Canolbarth Cymru, gan fyw a gweithio mewn trefi marchnad gwledig, prifysgolion bywiog, pentrefi clos a chyrchfannau glan y môr traddodiadol. Dyma un o gadarnleoedd yr iaith Gymraeg a’i diwylliant ac mae Ceredigion yn un o’r ardaloedd â’r nifer fwyaf o siaradwyr Cymraeg yng Nghymru.\nMae afonydd Gwy, Wysg, Efyrnwy, Clywedog a Teifi a’u hisafonydd cysylltiedig, yn llifo drwy Ganolbarth Cymru, gan greu dyffrynnoedd a cheunentydd sydd wedi siapio’r tirlun dros filiynau o flynyddoedd. Mae eu dyfroedd yn cynnwys eog a brithyll ochr yn ochr â rhywogaethau afon amrywiol gan gynnwys glas y dorlan, misglen berlog yr afon, dyfrgwn a chimychiaid afon crafanc wen. Mae glawiad uchel naturiol yr ardal wedi arwain at greu cronfeydd dŵr mawr gan gynnwys Cwm Elan, Clywedog, Llyn Efyrnwy a nifer yn y Bannau Brycheiniog. Mae’r rhain wedi galluogi adnoddau dŵr Canolbarth Cymru i ddarparu cyflenwad hanfodol o ddŵr i Gymru, Canolbarth Lloegr a Gogledd-orllewin Lloegr.\nMae tirlun a thirwedd Canolbarth Cymru yn denu ymwelwyr a phobl leol sy’n dymuno profi mannau agored a gweithgareddau awyr agored. Mae yna filltiroedd lawer o lwybrau cerdded i’w mwynhau gan bawb, ac yn fwyaf nodedig, y darn trawiadol o Lwybr Arfordir Cymru a dau Lwybr Cenedlaethol, Clawdd Offa a Llwybr Glyndŵr. Rydym yn ymfalchïo bod gennym rai o’r llwybrau beicio mynydd gorau yn y byd, fel y rhai ym Mwlch Nant yr Arian a Choedwig Irfon. Maent yn denu nifer fawr o ymwelwyr o bell ac agos sy’n awyddus i brofi gwefr cyflymder uchel a thir heriol. Mae llawer o gyfleoedd hefyd i bobl fwynhau heddwch a thawelwch cefn gwlad agored a golygfeydd syfrdanol ar draws yr ardal.\nMae Canolbarth Cymru yn gartref i safleoedd a ddynodwyd yn genedlaethol a rhyngwladol. Mae’r lleoliadau pwysig hyn yn cael eu diogelu oherwydd eu planhigion, anifeiliaid, adar a’u daeareg brin. Er enghraifft, y gyforgors yng Nghors Fochno ger Aberystwyth, Ardal Cadwraeth Arbennig (ACA), sy’n bwysig er mwyn storio carbon - sy’n helpu ein brwydr yn erbyn newid yn yr hinsawdd. Mae ACA Camlas Sir Drefaldwyn sy’n cefnogi’r boblogaeth fwyaf o’r Llyriad-y-dŵr Arnofiol prin a gwarchodedig ac sydd ond i’w canfod mewn llond llaw o safleoedd ar draws Cymru. Mae’r casgliad o blanhigion a bryoffytau prin (ffurfiad o fwsoglau neu lysiau’r afu) yn Safle o Ddiddordeb Gwyddonol Arbennig (SoDdGA) Craig Stanner ar y ffin rhwng Powys a Sir Henffordd; yr unig safle yn y DU lle gellir canfod Lili Maesyfed, a’r boblogaeth o Fritheg Berlog ar SoDdGA ger y Trallwng, sydd o bwys cenedlaethol, i enwi dim ond rhai enghreifftiau o’r cynefinoedd a’r rhywogaethau unigryw sydd gennym yng Nghanolbarth Cymru.\nMae Canolbarth Cymru yn enwog am ddiogelu cadarnle olaf y barcudiaid brodorol. Roedd eu niferoedd wedi cyrraedd lefelau isel iawn yn y 1980au a’r 90au oherwydd erledigaeth dyn. Dim ond drwy ymdrechion diflino pobl leol, cyrff cadwraeth, gwirfoddolwyr a’r Fyddin y mae eu niferoedd wedi cynyddu’n raddol. Mae’r aderyn hwn yn cael ei anrhydeddu bellach fel aderyn sir Powys ac mae’n llenwi’r awyr yn awr, gan ddarparu atyniad prysur i dwristiaid yn ei safleoedd bwydo ger Rhaeadr a Bwlch Nant yr Arian. Stori cadwraeth natur lwyddiannus a chadarnhaol.\nLlun gan Dafydd Parry\nMae amaethyddiaeth a choedwigaeth yn rhan bwysig o economi Canolbarth Cymru. Mae ardaloedd mawr sydd wedi’u gorchuddio gan blanhigfeydd coed yn darparu cyfleoedd cyflogaeth drwy gynaeafu, rheoli coetir a’u cynnyrch pren cysylltiedig. Mae hyn yn darparu hwb economaidd hollbwysig i Ganolbarth Cymru, yn ogystal â darparu lle i bobl ymweld at ddibenion hamdden a llesiant i bawb ei fwynhau.\nMae’r agwedd amaethyddol yn cynnwys defaid yn bennaf, caeau ar gyfer tyfu cnydau, gwartheg godro, nifer fach o fuchesi cig eidion ac unedau dofednod. Mae’r da byw yn pori ar laswelltir lled-naturiol ac wedi’i wella, ond gall hefyd fanteisio ar ardaloedd o ucheldir, rhos llawr gwlad a chynefinoedd ffridd – yr ardaloedd hynny ar oleddf serth rhwng y caeau caeedig is a chyrion rhostir, sydd wedi’u creu o sgri creigiog (darnau cerrig), corsydd a thir pori heb ei wella.\nCynhyrchwyd Datganiad Ardal Canolbarth Cymru gyda’r uchod mewn golwg. Mae’n darparu man cychwyn ar gyfer edrych ar y prif ffactorau sy’n ffurfio amgylchedd Canolbarth Cymru a sut y gellir cydlynu’r rhain yn effeithiol er mwyn mynd i’r afael â’i brif faterion, ceisio cyfleoedd pellach a chydweithio gyda phartneriaid a’r cyhoedd.\nDatblygwyd y Datganiad Ardal o amgylch pum thema allweddol:\nGwella bioamrywiaeth – ymateb i’r argyfwng natur\nTir, dŵr ac aer cynaliadwy – gweithio tuag at ffermio a rheoli tir cynaliadwy\nAdnoddau coedwigoedd – rheoli adnoddau pren yn effeithiol\nYr argyfwng hinsawdd – addasu a lliniaru o amgylch pedair thema\nCafodd y themâu hyn eu datblygu o dystiolaeth leol a chenedlaethol amrywiol, gan gynnwys yr Adroddiad o Gyflwr Adnoddau Naturiol (SoNaRR), Blaenoriaethau Polisi Adnoddau Naturiol Llywodraeth Cymru, gwybodaeth o Gynlluniau Llesiant Powys a Cheredigion a’r Byrddau Gwasanaethau Cyhoeddus. Yna fe wnaethom ddefnyddio’r sesiynau ymgysylltu gyda’n rhanddeiliaid i fireinio’r manylion ar gyfer pob thema a sicrhau eu bod yn adlewyrchu’r materion y mae angen i Ganolbarth Cymru fynd i’r afael â hwy. Fe ysgogodd y digwyddiadau ymgysylltu amrediad o feddyliau, syniadau, barn a thrafodaethau sydd wedi cyfrannu at y tudalennau thema manwl canlynol.\nDim ond dechrau ar y daith ydym ni wrth i ni weithio gyda phobl i wella’r dulliau o reoli adnoddau naturiol Canolbarth Cymru. Os hoffech fod yn rhan o’r broses hon, cysylltwch â ni. Fel arall, anfonwch e-bost yn uniongyrchol atom yn: mid.as@cyfoethnaturiolcymru.gov.uk\nCynefinoedd eang – Canolbarth Cymru (PDF)\nArdaloedd gwarchodedig – Canolbarth Cymru (PDF)\nRhestr Goedwigaeth Genedlaethol – Canolbarth Cymru (PDF)\nMae tirlun, cymeriad a diwylliant Canolbarth Cymru...


Mae'n amser i ni wahodd y 'Tour' i Gymru - Plaid Cymru\nMae'n amser i ni wahodd y 'Tour' i Gymru\nPostiwyd ar July 30 2018, 3:08 yh\nYn dilyn buddugoliaeth anhygoel Geraint Thomas dros y Sul fel y Cymro cyntaf i ennill y Tour de France, mae Plaid Cymru wedi dweud y gallai Cymru wneud cais i gael cymal o’r gystadleuaeth yng Nghymru.\nMeddai Dai Lloyd AC, ysgrifennydd cabinet cysgodol dros ddiwylliant a thwristiaeth,\n“Gwnaeth Geraint Thomas Gymru’n eithriadol o falch dros y penwythnos pan ddaeth ef y Cymro cyntaf i ennill y Tour de France.\nDangosodd lwyddiant Geraint Thomas i’r byd fod Cymru yn llawn o dalent arbennig. Wrth chwifio baner Cymru wedi ei fuddugoliaeth, rhoddodd Geraint Cymru ar lwyfan y byd gan sicrhau fod y fuddugoliaeth yn fuddugoliaeth i Gymru hefyd.\nMae Plaid Cymru am ddod â'r achlysuron chwaraeon rhyngwladol gorau i Gymru gan gyd-weithio gyda chymdeithasau chwaraeon ledled y byd i ddod o hyd i gyfleoedd eraill i Gymru weithredu fel gwestwyr. Yn ein maniffesto ar gyfer etholiadau diwethaf y Cynulliad, amlinellwyd ein hymrwymiad i gynnig i ddod â’r Tour de France i Gymru. Pa amser well i wneud hyn nag ar ôl buddugoliaeth hanesyddol Geraint?\nRhaid inni edrych at hyrwyddo ein athletwyr rhyngwladol fel rôl fodelau ar gyfer pobl ifanc gyda’r nod o annog a chynyddu cyfranogiad mewn chwaraeon er mwyn sicrhau ein bod yn meithrin y genhedlaeth nesaf o arwyr chwaraeon ifanc yng Nghymru.”


Hebryngwyr yn Pilar - Dinas Pilar a ddewiswyd gan hebryngwyr a hebryngwyr\nEn ArianninXP rydyn ni'n gwneud yn siŵr bod gennych chi'r harddaf hebryngwyr Pilar; ymgeiswyr ar gyfer eich proffil delfrydol a fydd yn gwneud popeth posibl i wneud i chi deimlo'n gwbl fodlon â'u gwasanaethau. Mae gennym gyfeiriadur yn llawn pilar whores breuddwydiol; yn gallu cyflawni'r holl ffantasïau rydych chi eu heisiau. Hefyd, maen nhw'n cynnig y rhyw gorau ym mhob un o Pilar!\nMae gan y ddinas hon hebryngwyr piler o'r ansawdd gorau; Yn enwog am eu silwét anhygoel, gyda asyn a titw heb ei ail, ynghyd ag agwedd rymus a fydd yn gwneud ichi gyflawni hyd yn oed eich dyheadau tywyllaf.\nOs ydych chi am fod yr un sy'n dominyddu ar y dyddiad, edrychwch ar ein gwefan a'n hysbysiadau hebrwng; yno gallwch ddod o hyd Hebryngwyr VIP eu bod yn cyflawni pob un o'ch ceisiadau.\nHebrwng merched pilar\nI'r gogledd-orllewin o Ranbarth Metropolitan Buenos Aires, mae Pilar; tref lle byddwch chi'n cwrdd â'r whores pilar mwyaf cyffrous a hardd. Mae pob hebryngwr yn Pilar y byddwch yn cysylltu ag ef trwy ArgentinaXP, yn drysor gwirioneddol sy'n werth rhyngweithio ag ef; Hebryngwyr addysgedig a hudolus iawn a fydd yn gwybod yn iawn pa wasanaeth rydych chi ei eisiau a sut rydych chi ei eisiau.\nOs ydych yn ystyried cysylltu hebryngwyr ardal piler, ond nid ydych chi'n gwybod sut i gyrraedd yno, peidiwch â phoeni; Gallwch fynd i'r ddinas ffodus hon trwy ddulliau trafnidiaeth lluosog, naill ai trwy Orsaf Pilar ar reilffordd San Martín, neu drwy Gasglwr Pilar Este Ramal sy'n cysylltu â chanol Buenos Aires.\nHebryngwyr Pilar VIP\nPilar yw un o uwchganolfannau diwydiannol mwyaf y wlad; Ar gyfer hyn nid yw'n anghyffredin gweld gwleidyddion uchel eu parch, dynion busnes a hyd yn oed enwogion yn llogi gwasanaethau hebryngydd VIP Pilar.\nUn o'r prif resymau pam y mae busnes puteiniaid Pilar yn tyfu'n gyflym, yw'r cynllunio a wneir yn y diwydiant; Diolch i asiantaethau hebrwng enwog fel ArgentinaXP a Skokka Pilar bob amser yn darparu'r hyn y maent yn ei addo ac mae cleientiaid yn cael gwerth am eu harian.\nMae ArgentinaXP yn eich sicrhau cyswllt uniongyrchol â'r pilar hebryngwyr mwyaf prydferth a syfrdanol; pob un o'r merched gyda dilysrwydd wedi'i wirio a phroffil gwarantedig. Felly gallwch chi fod yn hyderus mai'r dduwies ddaearol a welwch ar y sgrin yw'r un un a all gynnig sylw heb ei ail i chi.\nRhyw Pilar Buenos Aires\nOs ydych chi newydd gyrraedd yr ardal ac eisiau cael cyfarfod â merch yng nghartref Pilar; Mae'n rhaid i chi glicio ar y hebryngwyr Pilar o'ch diddordeb i ddarganfod a ydynt ar gael. Yn y modd hwn, yn ogystal â gweld lluniau ysblennydd ac unigryw o'r wefan, byddwch hefyd yn cael mynediad at eu gwybodaeth gyswllt WhatsApp.\nPeidiwch ag oedi ac ysgrifennu at eich hebryngwr dewisol Pilar heddiw; Bydd hyn yn gyfrifol am roi'r cwmni gorau i chi yn y digwyddiad arbennig hwnnw ac, yn y nos, bydd yn gwneud i chi gael orgasm bythgofiadwy.\nPam cysylltu trolls pilar o ArgentinaXP?\nY cymdeithion yn y parth piler sy'n berthnasol i ArgentinaXP yw'r gorau yn y rhanbarth cyfan; Enillwyr teilyngdod am eu cromliniau rhyfeddol, gwefusau synhwyraidd a thechnegau pryfoclyd, ynghyd â phrofiad rhyfeddol.\nI logi unrhyw un o'r merched hyn mae'n rhaid i chi roi eich proffil a chlicio ar yr un sydd yn eich ffefrynnau. Mae rhwyddineb y wefan hon yn ei roi wrth chwilio am y ferch ddelfrydol i chi yn ddigyffelyb; Yma gallwch chi adael i hebryngwyr Pilar eich plesio a mwynhau cyfarfyddiad rhywiol dymunol, gyda hebryngwyr ass mawr a symudiad eu cluniau.\nCyflawnwch eich ffantasïau ag eitem 59 Pilar a darganfyddwch y pleser aruthrol o fod yn nwylo merched gorau'r cwmni; yn ogystal â masseurs sy'n eich lapio mewn byd o foddhad.


Cannoedd yn wynebu marwolaeth gynnar oherwydd llygredd Aberddawan | Cyfeillion y Ddaear Cymru\nHafan » News » Cannoedd yn wynebu marwolaeth gynnar oherwydd llygredd Aberddawan\nCannoedd yn wynebu marwolaeth gynnar oherwydd llygredd Aberddawan\nSubmitted by Gareth on Medi 15th\nMae hyd at 400 o bobl yn cael eu lladd yn flynyddol oherwydd llygredd aer o bwerdy Aberddawan. Dyna un o gasgliadau adroddiad newydd o Gyfeillion y Ddaear a Greenpeace, sy'n dangos bod y llygredd gwenwyneg yn lledu cyn belled â Ffrainc, Gweriniaeth Iwerddon ac ar draws deheubarth ynys Prydain.\nMae'r marwolaethau yma yn costio cymdeithas mwy na £220 miliwn pob blwyddyn. Bydd costau pellach yn gysylltiedig â'r llygredd, sy'n achosi 195,000 o ddyddiau o salwch pob blwyddyn, 3,400 o achosion o symptomau'r fogfa, 260 o achosion o fronchitis mewn plant, 290 o ymweliadau i'r ysbyty a 20 o fabanod â phwysau geni isel.\nMae Cyfeillion y Ddaear Cymru wedi amcangyfrif bod cymdeithas ar ei cholled o £950 miliwn oherwydd effeithiau y llygredd ar iechyd a'r amgylchedd.\nDywedodd Gareth Clubb, Cyfarwyddwr Cyfeillion y Ddaear Cymru:\n“Mae effaith y llygredd o bwerdy Aberddawan yn drawiadol. Mae'r llygredd o'r orsaf bŵer hon wedi cwtogi bywydau miloedd o bobl - gyda llawer o'r rheiny yma yng Nghymru.\n“I roi halen yn y briw, mae Aberddawan wrthi'n casglu degau o filiynau o bunnoedd o bawb sy'n talu biliau trydan er mwyn aros ar agor yn 2019. Rydym oll yn llythrennol yn talu er mwyn i'r orsaf bŵer yma llygru Cymru am flynyddoedd i ddod.\n“Mae'n dangos yn glir bwysigrwydd cadw at ein deddfwriaeth amgylcheddol ar ôl gadael yr Undeb Ewropeaidd. Mae pobl yn eu miloedd wedi arwyddo'n deiseb yn gofyn ASau i amddiffyn ein deddfwriaeth amgylcheddol - ond mae gwir angen miloedd yn fwy i'w llofnodi.\n“Mae graddfa anferthol y llygredd, y cannoedd o farwolaethau diangen pob blwyddyn, a'r niwed a achosir i ysgyfaint ein plant yn gadael ond un datrysiad.\n“Mae'n rhaid i orsaf bŵer Aberddawan gau”.\nMeddai ymgyrchydd llygredd aer Greenpeace Areeba Hamid:\n"Mae llygredd o'r pwerdy glo yma yn gwaethygu argyfwng iechyd cyhoeddus sy'n effeithio ar ddegau o filoedd o bobl ledled Prydain. Mae rheolau ansawdd aer yr Undeb Ewropeaidd yn effeithiol iawn wrth bwyso ar lywodraeth i weithredu, ond mae gadael yr Undeb yn eu rhoi yn y fantol. Mae cyfrifoldeb ar ein llywodraethau i sicrhau na fydd pobl yn gorfod anadlu lefelau anghyfreithlon o lygredd aer. Dyle Gweinidogion darparu Deddf Aer Glan newydd er mwyn mynd i'r afael â llygredd aer a gwarchod ein hiechyd ninnau a iechyd ein plant".


Dún Aengus - Wicipedia\nsafle archaeolegol, caer bentir\nBryngaer ar Inis Mór yn Ynysoedd Arann, Iwerddon yw Dún Aengus (hefyd: Dún Oengus). Saif ar ben clogwyn calchfaen yn uchel uwch y môr ar ochr ogleddol Inis Mór, oddi ar arfordir Swydd Galway. Mae'n safle archaeolegol pwysig sydd yng ngofal Oidhreacht Éireann ac mae'n atyniad twristaidd sy'n denu ymwelwyr i Ynysoedd Arann.\nDún Aengus uwch tonnau'r Iwerydd.\nRhan o furiau trwchus Dún Aengus.\nYstyr yr enw Gwyddeleg Dún Aengus yw 'Caer Aengus'. Arwr neu dduw ym mytholeg Iwerddon yw Oengus (neu Aengus). Mae'r gair dún yn gytras â'r gair Cymraeg 'din[as]' (hen ystyr: 'caer'). Yn ôl traddodiad a gofnodir yn y Lebor Gabála, gyrrwyd goroeswyr y Fir Bolg ar ffo ar ôl iddynt gael eu trechu gan y Tuatha Dé Danann ym mrwydr Mag Tuired. Ymsefydlodd eu brenin, Oengus mac Úmoír, ar ynys Aran yn yr Alban. Ond ceir amrywiad ar y traddodiad mewn cerdd gan y bardd Mac Liac sy'n dweud mai i ynysoedd Arann ac arfordir Connacht yr aeth y Fir Bolg. Yna codwyd dwy gaer fawr gan ddau o feibion Úmoír: cododd Oengus gaer Dún Aengus ar Inis Mór a chododd ei frawd Conchuirn gaer Dún Conchuirn (neu Dún Chonchúir) ar yr ynys lai, Inis Maan.\nOherwydd bod y gaer yn sefyll ar graig galchfaen heb fawr o bridd nid yw'n debyg y bydd archaeolegwyr byth yn medru darganfod tystiolaeth fel crochenwaith i'w cynorthwyo i ddyddio'r gaer, ond mae'n debyg y cafodd ei chodi yn Oes yr Haearn.\nAmddiffynir y gaer drawiadol hon gan dri mur amddiffynnol consentrig o gerrig mawr. Nid oes mur ar ochr y môr am fod y creigiau mor uchel a syrth, gan godi dros 100 metr yn syth o'r Môr Iwerydd. Ceir cylch o chevaux de frise (cerrig miniog wedi eu gosod yn y tir) hefyd.\nCafwyd sawl cynnig i esbonio'r dewis o le mor anhygrych fel safle'r gaer fawr hon, yn cynnwys "safle Derwyddol", ond mae'n debyg na fydd yn bosibl i ni wybod byth oherwydd natur y safle. Cynigir ei bod yn rheoli'r arfordir rhwng Ynysoedd Arann a'r tir mawr, tua 10 milltir i ffwrdd ar ei bwynt agosaf, a'r mynediad i Fae Galway. Ceir tair caer gynhanesyddol arall, llai eu maint, ar yr ynys yn ogystal.\n↑ T. F. O'Rahilly, Early Irish History and Mythology (Dulyn, 1946; argraffiad newydd 1999), tt. 144-45.\n↑ Barry Raftery, 'The Early Iron Age', yn Irish Archaeology Illustrated gol. Michael Ryan (Dulyn, 1994), tud. 111.\n↑ 'The Early Iron Age', tud. 111.\nWedi dod o "https://cy.wikipedia.org/w/index.php?title=Dún_Aengus&oldid=8477839"\nOes yr Haearn yn Iwerddon\nNewidiwyd y dudalen hon ddiwethaf ar 14 Mehefin 2019, am 15:38.


Mwy yn gwneud chwaraeon nag erioed - BBC Cymru Fyw\nMwy yn gwneud chwaraeon nag erioed\nMae rhai'n dadlau bod cynnal y Gemau Olympaidd yn Llundain yn 2012 wedi arwain at gynnydd yn nifer sy'n cymryd rhan mewn chwaraeon\nMae ystadegau newydd yn dangos fod mwy o oedolion yn cymryd rhan mewn chwaraeon yng Nghymru nag erioed o'r blaen.\nMae hyn er gwaetha'r ffaith nad oes cynnydd i weld wrth edrych ar y DU yn ei gyfanrwydd, yn ôl y corff wnaeth gynnal yr arolwg, Chwaraeon Cymru.\nRhyw 29% o'r boblogaeth dros 18 oedd yn gwneud chwaraeon o leiaf dair gwaith yr wythnos yn 2008, ond erbyn 2012 roedd hynny wedi cynyddu i 39%.\nDywedodd prif weithredwr Chwaraeon Cymru, Sara Powell: "Mae hyn yn newyddion positif a chyffrous iawn ar gyfer chwaraeon yng Nghymru. Mae'r cynnydd i'w weld ar gyfer y bob oed, o 15 i'r rhai dros 65.\n"Mae hyn yn wahanol iawn i'r hyn rydyn ni'n weld yng ngweddill y DU ac yn cynrychioli gwelliant sylweddol mewn be sydd wedi bod yn set o ffigyrau sydd wedi bod yn llonydd yn hanesyddol.\n"Mae'r canlyniadau yma'n dangos yn glir fod ffocws cyson a chlir Chwaraeon Cymru dros y 10 i 15 mlynedd diwethaf wedi gweithio. Rydym, drwy ein rhaglenni ysgolion, wedi bod yn gwneud yn siŵr fod y profiadau cyntaf hollbwysig yno yn bositif.\n"Mae'r gwelliannau sy'n cael eu dangos yn yr arolwg yn bennaf yn ganlyniad i gadw pethau'n syml yng Nghymru - buddsoddi mewn sefydliadau, ysgolion a chlybiau, datblygu hyfforddwyr a gwirfoddolwyr a chreu'r profiadau cywir, y cyfleoedd cywir a'r amgylchiadau cywir i alluogi pobl i ddysgi i garu chwaraeon."\nYchwanegodd Ms Powell: "Mae yna fwy i'w wneud wrth gwrs. Mae'r arolwg yn tynnu sylw at y grwpiau sy'n llai tebygol o gymryd rhan yn gyson - merched a phobl o ardaloedd difreintiedig, er enghraifft - a dyna pam rydym newydd lansio Galw am Weithredu, £3 miliwn ar gyfer pobl sydd yn gallu darparu gweithgareddau positif."\nMae'r ystadegau yn dangos cynnydd yn nifer yr oedolion sy'n nofio, rhedeg, seiclo ac yn chwarae gemau fel pêl-droed a golff.


Cysyniad Apple Watch gydag ochrau gwastad | Newyddion IPhone\nCysyniad Apple Watch gydag ochrau gwastad\nUn peth yw'r iPhone a pheth arall yw'r Apple Wacth. O ran dyluniad ar gyfer oriawr, efallai na fydd yr Apple Watch cyfredol yn apelio at bawb, mae'n eithaf trwchus, mae ganddo linell ychydig yn grwn er gwaethaf y corneli ac er ei bod yn wir bod llawer o ddefnyddwyr, gan gynnwys fi fy hun, yn ymddangos i ni yn Nice ac yn llwyddiannus dyluniad ar gyfer y ddyfais, efallai na fydd at ddant pawb.\nO ran dyluniad y model iPhone 12 newydd, nid ydym yn credu y bydd yr un peth yn digwydd a llai pan ddaw o'r iPad Pro hardd yn 2018 a'r iPad Air newydd. Efallai na fydd ei ochrau syth mor ergonomig wrth ddal y ddyfais, ond nid oes amheuaeth bod y dyluniad yn brydferth, yn fain ac yn yr achos hwn mae'n ymddangos bod y rhan fwyaf o ddefnyddwyr yn ei hoffi. Yn amlwg mae yna eithriadau, mae hyn yn amlwg ond maen nhw'n fwy yr hyn maen nhw'n ei hoffi yn yr achos hwn felly roedd dylunydd yn meddwl tybed, Beth am ychwanegu'r dyluniad hwn i'r Apple Watch?\nGwyliad Apple gydag ochrau syth yn null iPhone 12\nDylunydd Wilson Nicklaus, yn lansio ei gysyniad o Apple Watch gyda'r ochrau syth yn arddull buraf iPhone 12. Nid oes rhaid i hwn, sy'n gysyniad a grëwyd gan rywun o'r tu allan i Apple, fod yn rhywbeth swyddogol ond efallai y bydd mwy nag un hefyd yn ei hoffi oherwydd y tebygrwydd gyda'r dyfeisiau Apple newydd.\nDyma ychydig mwy ar gyfer ya! Mwynhewch 😊 #apple #applewatch pic.twitter.com/osnpHt3Kwe\n- Wilson  (@ Wilson_boi_101) Rhagfyr 4, 2020\nYr hyn sy'n amlwg yw, os cymerir y cysyniad hwn o Gyfres 7 Apple Watch i'r eithaf a'i reoli i'w wneud yn denau (yn y lluniau efallai na fydd yn cael ei werthfawrogi'n dda) gallai fod yn brydferth, ond mae'r rhan fwyaf ohonom wedi arfer â'r rownd ochr a'r peth yw Mae gwyliadwriaeth Apple fel hyn ers ei rifyn cyntaf a lansiwyd yn 2015. Mae hefyd yn wir bod yr oriawr wedi tyfu o ran maint y sgrin a'i bod bellach yn deneuach, ond mae dyluniad Cyfres 6 ddiweddaraf Apple Watch yn debyg iawn i ddyluniad y genhedlaeth gyntaf.\nHoffech chi gael y dyluniad gwastad hwn mewn steil iPhone 12 go iawn ar Apple Watch?\nLlwybr llawn i'r erthygl: Newyddion IPhone » Cynhyrchion Apple » Apple Watch » Cysyniad Apple Watch gydag ochrau gwastad\nPodlediad 12x12: dau wyneb Apple\nMae Apple yn cyhoeddi'r AirPods Max, ei glustffonau premiwm am € 629


Hanner canrif Ewropeaidd i’r capten Owens\nFe fydd y Scarlets yn wynebu Caerlyr yn ail rownd Cwpan Pencampwyr Heineken nos Wener 19eg Hydref, gyda’r capten Ken Owens yn chwarae ei hanner canfed gêm Ewropeaidd.\nChwaraeodd Owens ei gêm Ewropeaidd gyntaf fel eilydd yn erbyn Ulster ym mis Ionawr 2007.\nFe fydd y bachwr 31 mlwydd oed yn arwain y Scarlets i’r cae nos Wener wrth i’r rhanbarth obeithio rhoi hwb i’r ymgyrch ar ôl y siom o golli’n erbyn Racing 92 ym Mharc y Scarlets penwythnos diwethaf.\nNid yw Welford Road wedi bod yn lwcus i’r rhanbarth yn hanes y gystadleuaeth ond fe fydd y rhanbarth yn gobeithio gwirdroi hynny fory.\nMae anafiadau unwaith eto wedi gorfodi Wayne Pivac i wneud newidiadau ymhlith y blaenwyr a’r olwyr o’r XV cychwynol a wynebodd y Ffrancwyr penwythnos diwethaf.\nDoes dim newid i’r reng flaen gyda Wyn Jones a Samson Lee yn ymuno â Owens. Nid yw Jake Ball wedi gwella o anaf i’w goes mewn pryd i gymryd ei le sy’n gweld Tom Price yn dod i mewn i ddechrau ei gêm gyntaf y tymor hwnnw. Gwelwn Blade Thomson yn symud i’r blaenasgell dywyll, Will Boyde yn symud i safle’r wythwr a Josh Macleod yn dod i mewn i’r blaenasgell agored.\nDioddefodd Angus O’Brien anaf i’w benglin penwythnos diwethaf sy’n debygol o’i gadw ar yr asgell am fisoedd sy’n rhoi cyfle i Dan Jones ddechrau yn safle’r maswr. Mae Gareth Davies, Steff Evans, Hadleigh Parkes, Jonathan Davies a Leigh Halfpenny yn cadw eu lle gyda Ioan Nicholas yn dod ar yr asgell yn lle Johnny McNicholl, sydd hefyd wedi ei anafu.\nWrth edrych ymlaen i’r gêm yn erbyn Caerlyr dywedodd Pivac; “Mae’n deg dweud nad yw y naill dîm na’r llall wedi cyrraedd eu potensial eto. Ry’n ni’n gweld newidiadau cyson oherwydd anafiadau. Fe fyddwn ni’n disgwyl her anodd ar eu tir nhw.\n“Mae’n le anodd i fynd iddo. Mae’n gyfle newydd i ni, ry’n ni eisiau troi’r llwyddiannau o benwythnos diwethaf.”\nTîm y Scarlets i wynebu Caerlyr ar Heol Welford, Gwener 19eg Hydref, CG 19:45;\n15 Leigh Halfpenny, 14 Ioan Nicholas, 13 Jonathan Davies, 12 Hadleigh Parkes, 11 Steff Evans, 10 Dan Jones, 9 Gareth Davies, 1 Wyn Jones, 2 Ken Owens ©, 3 Samson Lee, 4 Tom Price, 5 David Bulbring, 6 Blade Thomson, 7 Josh Macleod, 8 Will Boyde\nEilyddion; 16 Ryan Elias, 17 Phil Price, 18 Werner Kruger, 19 Josh Helps, 20 Uzair Cassiem, 21 Sam Hidalgo-Clyne, 22 Steff Hughes, 23 Paul Asquith\nYn absennol;Steve Cummins, Lewis Rawlins, James Davies, Jonathan Evans, Aaron Shingler, Rhys Patchell, Tom Prydie, Kieron Fonotia, Rob Evans, Angus O’Brien, Johnny McNicholl, Jake Ball


Wroleg - AaGIC\nMae gan feddygaeth yng Nghymru draddodiad hir o hyfforddiant Wrolegol a chaiff hynny ei adlewyrchu yn y cyfleoedd hyfforddiant presennol sydd ar gael a’r cyfraddau pasio ardderchog yn yr arholiad FRCS (Wrol).\nCaiff hyfforddiant yn ne Cymru ei weinyddu drwy Ddeoniaeth Cymru ac mae canolfannau wedi’u lleoli ar hyd coridor yr M4. Caiff hyfforddiant yng Ngogledd Cymru ei weinyddu drwy Ddeoniaeth Mersi.\nMr Shibs Datta, Cyfarwyddwr Rhaglenni Hyfforddiant\nMr Timpson Appanna, Cadeirydd Pwyllgor Hyfforddiant Arbenigedd\n• Cymdeithas Llawfeddygon Wrolegol Prydain\nGwybodaeth bellach am Hyfforddiant Wroleg yng Nghymru\nNifer yr hyfforddeion (ST3-ST7)\nUHW, Caerdydd 4\nYsbyty Treforys, Abertawe 3\nYsbyty Brenhinol Gwent, Casnewydd 2\nYsbyty Brenhinol Morgannwg, Llantrisant 1\nYsbyty Tywysoges Cymru, Pen-y-bont ar Ogwr 1\nMae pob uned yn darparu hyfforddiant wroleg craidd gyda hyfforddiant is-arbenigedd yn cael ei gyflwyno mewn canolfannau dethol. Mae gan y rhanbarth bortffolio cadarn mewn Oncoleg, Llawfeddygaeth Laparosgopig, Endwroleg, wroleg menywod/adluniol ac wroleg pediatrig. Ceir cyfarfodydd tîm aml-ddisgyblaeth da ar gyfer cleifion canser a chyd-glinigau oncoleg.\nMae gan Gaerdydd ac Abertawe raglenni ymchwil academaidd a chlinigol cadarn. Mae swyddi ymchwil ar gael yn y ddwy uned ac mae hynny’n caniatáu i hyfforddeion wneud cyfnod o ymchwil ffurfiol sy’n arwain at radd uwch. Mae gan y rhanbarth gysylltiadau cryf ag unedau dramor yn Awstralia ac America a chaiff hyfforddeion uwch eu hannog i fanteisio ar y cyfle hwn.\nMae’r rhanbarth yn darparu hyfforddiant labordy sych laparosgopig gydag un o’r cyrsiau labordy sych a achredir gan Adran Endwroleg BAUS bob blwyddyn.


gobaith.cymru | Ni wn paham (Londonderry Air) - gobaith.cymru - Un o wefannau y Cyngor Ysgolion Sul\nNi wn paham fod gwrthrych mawl Angylion\nYn rhoi ei fryd ar achub dynol ryw;\nPam bu i’r Bugail geisio yr afradlon\nI’w gyrchu adref ‘nôl i gorlan Duw?\nOnd hyn a wn, ei eni Ef o Forwyn,\nA phreseb Bethlem roddwyd iddo’n grud,\nA rhodiodd isel lwybrau Galilea,\nAc felly rhoddwyd Ceidwad, Ceidwad gwiw i’n byd.\nNi wn pa faint a ddïoddefai’n dawel\nWrth estyn hedd i fyd trallodus dyn,\nNa chwaith ei ofid wrth i’w galon rwygo\nTra’n hongian ar y groesbren wrtho’i Hun;\nOnd hyn a wn, iachâ y galon ddrylliog,\nGlanha yr aflan, rhydd i’r ofnus hedd,\nGan godi baich yr euog a thrwm-lwythog,\nCans gwn y cododd Ceidwad, Ceidwad byw o’r bedd.\nNi wn pa fodd cyhoeddir iachawdwriaeth\nI’r holl genhedloedd ar hyd daear las –\nSut daw i’r gogledd, de, gorllewin, dwyrain\nNewyddion da efengyl dwyfol ras;\nOnd hyn a wn, fe wêl o ffrwyth ei lafur\nAc o bob llwyth daw ffrwyth i’w aberth drud,\nAc ym mhob iaith fe glywir buddugoliaeth\nPan lwydda’r sôn am Geidwad, Ceidwad cry’ drwy’r byd.\nNi wn pa ddydd y daw’r Gwaredwr eilwaith\nMewn buddugoliaeth ar gymylau’r nef,\nNa sut y cesglir holl genhedloedd daear\nI’w barnu oll gerbron ei orsedd Ef;\nOnd hyn a wn, fe’i gwelir mewn gogoniant –\nPob glin a blŷg, a’r utgorn mawr a chwyth,\nA llenwir nef a daear gyda’i foliant\nWrth weld y Crist yn Frenin, Brenin nef dros byth.\nW.Y. Fullerton: I cannot tell – efelychiad Dafydd M Job


M-Trac Cymru | Case IH Agricultural Engineers, Second Hand Equipment, ATVs, Maintenance & Servicing\nCroeso i M-Trac Cymru (Gogledd Cymru)\nRydym yn ymroi i ddarparu gwasanaeth o safon uchel i'n cwsmeiriad hen a newydd - yn ffermwyr, contractwyr, meysydd carafanau a mwy.\nRydym ni yn M-Trac Cymru yma i'ch helpu i gynnal eich peiriannau amaethyddol a sicrhau eu bod yn gweithio'n iawn. Nid yn unig bod gennym stoc helaeth o rannau tractor, rhannau igyfarpar amaethyddol, rhannau sbâr ac atodol, ac olewau, ond mae gennym yr arbenigedd i'ch cynghori a'ch cefnogi.\nO'n pencadlys yng nghanol cefn gwlad Gwynedd rydym yn darparu amrywiaeth o wasanaethau, gan gynnwys:\nGwasanaeth trwsio pibellau hydrolig a gwneud pibellau ar archeb wrth i chi aros.\nGwasanaethu a thrwsio tractorau, pob enw a model.\nGwasanaethu a thrwsio systemau aerdymheru\nAtgyweirio a gwasanaethu peiriannau torri gwair ac offer garddio eraill\nGwerthu peiriannau newydd ac wedi''u defnyddio\nWeldio amaethyddol a gwasanaeth ffabrigo\nMae gennym brofiad helaeth o gefnogi'r diwydiant amaethyddol trwy'r ddarpariaeth o dractorau cyfoes a chlasurol. Am rannau i offer amaethyddol, batrïau, olewau, paent, rhannau sbâr ac atodol, cysylltwch ag M-Trac Cymru'n gyntaf.\nCysylltwch â ni heddiw, gan nodi eich ymholiad dros y ffôn ar 01766 530 555.\nOs oes angen rhan, yn sicr, fe'i cawn; os nad mewn stoc, bydd yma toc..\nM-Trac Cymru, Bryncir, Garndolbenmaen, Gwynedd, LL51 9LX


Helpwch i roi’r dechrau gorau mewn bywyd i bob plentyn yng Nghymru\nMae gormod o blant ar ei hôl hi yn ystod eu blynyddoedd cynnar – a gall yr effeithiau barhau am oes.\nHeddiw yng Nghymru, mae’r plant tlotaf ddwywaith yn fwy tebygol o gael sgôr islaw’r cyfartaledd o ran datblygiad iaith yn bum mlwydd oed. Maent yn dechrau’r ysgol yn cael anhawster yn siarad mewn brawddegau llawn neu ddeall cyfarwyddiadau syml gan rieni, athrawon a ffrindiau.\nMae llawer ohonynt yn cael anhawster yn cadw i fyny, sy’n ei wneud yn fwy anodd iddynt wneud yn dda yn yr ysgol, neu lwyddo ym myd gwaith.\nDyma pam yr ydym yn galw ar lywodraeth Cymru i sicrhau y gall pob plentyn gael cymorth o ansawdd uchel yn ystod eu blynyddoedd cynnar. Mae hyn yn golygu rhoi mwy o gymorth i rieni, a gwneud yn siŵr bod staff yn fedrus iawn yn cyflwyno addysg a gofal plant cynnar o safon fyd-eang.\nA wnewch chi ymuno gyda ni? Ychwanegwch eich manylion ar ein ffurflen a byddwn yn rhoi gwybod i chi sut y gallwch gefnogi ein hymgyrch yn y misoedd i ddod.\nPam y mae mor bwysig\nMae pob plentyn yn haeddu’r dechrau gorau mewn bywyd. Ond heddiw yng Nghymru, mae gormod o blant sydd ddim yn cael y cymorth sydd ei angen arnynt i gyflawni eu potensial.\nSgiliau iaith cynnar yw’r hanfodion sydd eu hangen ar blant i ddeall y byd o’u cwmpas a mynd ymlaen i ffynnu. Dyna pam yr ydym yn gweithio’n uniongyrchol gyda rhieni i’w helpu i gefnogi addysg eu plant gartref trwy raglenni fel Bwyta, Cysgu, Dysgu, Chwarae!\nMae wedi cael ei brofi y gall addysg a gofal o ansawdd uchel yn y blynyddoedd cynnar wneud gwahaniaeth mawr i iaith plant hefyd, yn arbennig y plant tlotaf. Gallai cael mynediad i dîm o staff gofalgar, medrus, o dan arweiniad ymarferydd lefel gradd, drawsnewid sgiliau iaith cynnar plant a’u parodrwydd i ddechrau’r ysgol.\nRydym yn galw ar lywodraeth Cymru i fuddsoddi ym mlynyddoedd cynnar plant trwy gefnogi rhieni a sicrhau y gall staff ddarparu addysg a gofal plant cynnar o safon fyd-eang.\nYmunwch â’n hymgyrch i wella plentyndod heddiw a rhoi hwb i ragolygon plant ar gyfer y dyfodol.\nCanfod mwy am ein gwaith yng Nghymru.\nYdych chi o dan 18? Os felly, rhowch dic yn y blwch:\nRydych yn newid bywydau plant – diolch. Hoffwn roi'r wybodaeth ddiweddaraf i chi am ein gwaith a'r ffordd y gallwch helpu.\nTiciwch yma i dderbyn diweddariadau ebost\nCofiwch, gallwch newid y ffordd yr ydych yn clywed oddi wrthym unrhyw bryd trwy ffonio ein tîm Gofal Cefnogwyr ar 0207 012 6400 neu drwy anfon ebost atom. Ni fyddwn yn gwerthu eich data - gweler ein polisi preifatrwydd.


20180207 annual results 2017\nCyhoeddi Canlyniadau Blynyddol Cymdeithas Adeiladu’r Principality ar gyfer y flwyddyn a ddaeth i ben ar 31 Rhagfyr 2017\nY Principality yn benthyca mwy nag erioed o’r blaen\nMae Cymdeithas Adeiladu’r Principality wedi cyhoeddi heddiw gyfres gadarn o ganlyniadau blynyddol, gyda chynnydd o £917 miliwn mewn benthyca morgeisi net a chynnydd o £57.6 miliwn mewn elw cyn treth.\nYn 2017 mae cymdeithas adeiladu fwyaf Cymru wedi cynyddu ei hasedau i £9.3 biliwn, wrth i’w strategaeth dwf barhau i gefnogi’r flaenoriaeth o fod yn gartref gadarn, gydnerth a diogel ar gyfer cynilon ei Haelodau.\nCeisiadau morgeisi gros o £2.5 biliwn am y tro cyntaf yn hanes y Principality;\nCynnydd o £917 miliwn mewn benthyca morgeisi preswyl net;\nHelpu dros 5,000 o brynwyr tro cyntaf i gamu ar yr ysgol eiddo;\nTyfodd balansau cynilo yn gadarn hefyd ac erbyn hyn maent yn fwy na £6.5 biliwn (2016: £6.1 biliwn);\nTyfodd cyfanswm yr asedau i £9.3 biliwn (2016: £8.3 biliwn);\nMae gwasanaethau cwsmeriaid wedi cyflawni unwaith eto a sgôr hyrwyddo net y Gymdeithas ar gyfer y flwyddyn oedd 74.8% (2016: 72.7%);\nElw cyn treth ar gyfer y flwyddyn o £57.6 miliwn (2016: £50.3 miliwn);\nElw llog net 1.44% (2016: 1.57%);\nCymarebau cyfalaf cadarn, gyda chymhareb Ecwiti Cyffredin Haen 1 o 26.14% (2016: 23.47%);\nCododd cydweithwyr £134,000 i elusennau sy’n cynnwys cyllid cyfatebol gan y Gymdeithas.\nDywedodd Steve Hughes, Prif Weithredwr Cymdeithas Adeiladu’r Principality: “Rydym ni wedi parhau i ddarparu cartref diogel ar gyfer cynilon ein Haelodau, a darparu gwasanaeth cwsmeriaid gwych. Rydym ni wedi meithrin cryfder ariannol trwy ein twf morgeisi preswyl cadarn a phroffidioldeb cadarn.\n“Rydym yn sefydliad cydfuddiannol balch a fydd yn parhau i ganolbwyntio ar redeg y busnes er budd hirdymor ein Haelodau. Mae gennym strategaeth dwf uchelgeisiol â phwyslais clir ar weddnewid ein busnes morgeisi a chynilon. I gyflawni hyn, mae’n golygu bod ein prif broffidioldeb yn debygol o ostwng yn ystod yr ychydig flynyddoedd nesaf wrth i ni fuddsoddi i ddiogelu ein sefydliad at y dyfodol ar gyfer y cenedlaethau presennol o Aelodau a chenedlaethau’r dyfodol.\n“Mae ein perfformiad cadarn yn golygu y gallwn fuddsoddi yn ein technoleg, ein canghennau a’n pobl i ddiwallu gofynion newidiol ein defnyddwyr. Mae technoleg ddigidol yn esblygu’n gyflym iawn. Mae ein Haelodau wedi dweud wrthym eu bod eisiau hyblygrwydd a mwy o ddewis o ran sut y maent yn gwneud busnes â ni.\n“Bydd gwelliannau i’n technoleg yn ategu ein gwasanaeth personol rhagorol. Mae ein Haelodau bob amser yn dweud wrthym ba mor bwysig yw eu cangen yn eu cymunedau lleol a bod ein cydweithwyr yn chwarae rhan werthfawr.\n“Mae’r gwaith o weddnewid ein busnes wedi dechrau mewn gwirionedd. Rydym ni eisoes wedi gwella ein gwasanaeth ar-lein i ategu ein rhwydwaith gwych o ganghennau. Mae Aelodau hefyd yn elwa ar gyflwyniad ein gwasanaeth fideogynadledda Principality Connected, sy’n golygu y gellir cynnal cyfweliadau wyneb i wyneb yn unrhyw le yn ein rhwydwaith manwerthu.”\nCyrhaeddodd ceisiadau morgeisi gros £2.5 biliwn am y tro cyntaf yn hanes y Gymdeithas, ar ôl blwyddyn gadarn o ennill cwsmeriaid morgeisi newydd a chadw ein rhai presennol.\nAeth Steve yn ei flaen: “Mae cyfanswm ein hasedau wedi cynyddu i £9.3 biliwn a chyflawnwyd hyn drwy berfformiad benthyca manwerthu cadarn. Cynyddodd elw cyn treth cyffredinol i £57.6 miliwn, gan adlewyrchu maint elw cadarn a pherfformiad ôl-ddyledion cadarn, gan ddarparu cadernid a diogelwch i’n Haelodau. Mae ein cyfalaf a’n hylifedd yn gadarn ac yn darparu sylfaen gadarn ar gyfer twf a buddsoddiad yn ein busnes.\n“Rwy’n arbennig o falch bod ein benthyca morgeisi preswyl net wedi gweld cynnydd o £917 miliwn yn ystod y flwyddyn ddiwethaf. Mae tyfu’r busnes morgeisi preswyl yn bwysig ac o fantais i’n Haelodau trwy feithrin busnes cynaliadwy. Mae’n rhoi graddfa i ni sy’n ein galluogi i fuddsoddi yn y dyfodol. Rwy’n falch hefyd ein bod wedi gallu helpu mwy na 5,000 o brynwyr tro cyntaf i gamu ar yr ysgol eiddo yn ystod y flwyddyn ddiwethaf.\n“Rydym ni wedi denu £399 miliwn ychwanegol o gynilon, gan brofi ein gallu unwaith eto i gynnig cyfraddau llog a gwasanaethau cystadleuol i’r Aelodau. Fe wnaethom lansio ein cynhyrchion aeddfedu haf diwethaf i ganiatáu i ni wobrwyo cwsmeriaid presennol. O ganlyniad i hyn, mae ein cyfraddau cadw wedi gwella ac mae’r adborth gan yr Aelodau wedi bod yn gadarnhaol.\n“Mae ein busnes benthyca Masnachol yn bwysig er mwyn rhoi difidend ariannol i’n Haelodau. Mae Principality Masnachol wedi perfformio’n dda unwaith eto, gan gyfrannu elw cyn treth o £17.9 miliwn. Mae gan Masnachol swyddogaeth bwysig yng Nghymru yn sgil ei weithgareddau benthyca gan gynnwys tai fforddiadwy; er enghraifft, y llynedd cyhoeddodd £50 miliwn o fenthyciadau ar gyfer cymdeithasau tai.\n"Peidiodd Nemo, ein busnes benthyciadau ail arwystl, â chynnig benthyciadau i gwsmeriaid newydd yn 2016. Y mae wedi cyfrannu’n ystyrlon at y canlyniadau cyffredinol unwaith eto gydag elw cyn treth o £17.1 miliwn ac mae wedi cyflawni gwasanaeth cyson cryf i’w gwsmeriaid.\n“Mae hefyd yn destament i’n cryfder ariannol a’n brand ein bod wedi gallu sicrhau £475 miliwn o gyllid cyfanwerthu yn ystod y flwyddyn trwy ddyroddi sicrwydd ein pedwerydd morgais preswyl a £300 miliwn ar gyfer ein dyroddiad cyntaf heb sicrwydd ers 2006. Mae’n wych gweld cefnogaeth buddsoddwyr sefydliadol yn enw’r Principality a chael cydnabyddiaeth hefyd gan ein hasiantaethau graddio, sydd wedi arwain at ein huwchraddio ar Moody.”\nGwasanaethu ein cymunedau\nMae Cymdeithas Adeiladu’r Principality yn ymfalchïo mewn cefnogi ei helusennau lleol a’u helpu i ffynnu. Mae cydweithwyr yn y Gymdeithas wedi gwneud ymdrech fawr unwaith eto i godi £134,000 ar gyfer tair elusen bartner y Principality (Llamau, School of Hard Knocks ac Ymchwil Canser Cymru). Mae’r Gymdeithas wedi buddsoddi dros £90,000 hefyd i gefnogi 131 o grwpiau cymunedol a phrosiectau ysgol ledled Cymru.\nDywedodd Steve: “Dylai pob un ohonom fod yn falch o barhau i helpu i atal digartrefedd ymhlith pobl ifanc a menywod, cefnogi ymchwil i wella a thrin canser a meithrin sgiliau gallu ariannol. Rydym wedi datblygu perthynas wych ag ysgolion yn ein cymunedau yn ystod y flwyddyn ddiwethaf. Rwyf mor falch o ymdrechion ein cydweithwyr i gyflwyno gwersi addysg ariannol i dros 1,000 o blant ysgolion cynradd ledled Cymru. Mae’n gwneud gwahaniaeth gwirioneddol ym mywydau pobl a byddwn yn parhau i fuddsoddi yn ein cymunedau.\n“Mae ein diwylliant, ein gwerthoedd a’n buddsoddiad parhaus yn ein cydweithwyr yn hollbwysig i sicrhau bod y Gymdeithas yn symud ymlaen. O ganlyniad i ymdrechion rhagorol ein cydweithwyr yn 2017 cawsom y statws Darparwr a Argymhellir gan hyrwyddwyr defnyddwyr Which? ar gyfer ein cyfrifon cynilo. Ni fyddai’n bosibl cyflawni’r fath gydnabyddiaeth heb waith arbennig ein holl gydweithwyr. Rydym ni wedi cael adborth gwych gan ein Haelodau ynglŷn â sut y maent yn gwerthfawrogi ein gwasanaeth personol rhagorol.”\nWrth edrych ymlaen at y flwyddyn nesaf, dywedodd Steve: “Rydym ni mewn sefyllfa dda i barhau i dyfu a buddsoddi yn y busnes i wella yr hyn yr ydym yn ei gynnig i’n haelodau. Mae Banc Lloegr wedi rhagweld y bydd y Gyfradd Sylfaenol yn cynyddu eto yn ystod y blynyddoedd nesaf ac mae Brexit yn parhau i ddominyddu penawdau a meddyliau pobl.\n“Mae mantolen y Principality yn gadarn ac rydym yn ffyddiog yn ein gallu i wrthsefyll heriau economaidd. Mae hefyd yn ein galluogi i gynnig rhai o’r cynhyrchion mwyaf cystadleuol sydd ar gael ar y Stryd Fawr. Mae diogelu buddiannau ein Haelodau yn hollbwysig i ni. Byddwn yn parhau i roi ein Haelodau yn gyntaf, a darparu profiad rhagorol iddynt, wrth fuddsoddi yn ein busnes i gyflawni cynaliadwyedd hirdymor.”\nDatganiad cyfunol o’r incwm ar gyfer y flwyddyn a ddaeth i ben ar 31 Rhagfyr 2017


SPCK Assemblies (Cymraeg) - Cenfigen\nYstyried yr emosiwn hwn a meddwl sut y gallwn ni geisio ymdopi â chenfigen.\ngan by Helen Bryant\nYn nrama Shakespeare, Othello, mae Iago’n dweud wrth Othello, ‘O, beware jealousy; it is the green-ey’d monster,’ (Act III, Golygfa III). Mae’n fy atgoffa i o rywbeth tebyg y byddai fy nhad yn ei ddweud wrthyf fi ers talwm bob tro pan fyddwn i’n dangos unrhyw fath o genfigen tuag at fy mrawd neu unrhyw un arall. Fe fyddai’n dweud, ‘Pwy yw’r anghenfil llygaid gwyrdd yma, ‘te?’ Rydw i wedi ei glywed yn dweud yr un math o beth wrth fy mab hefyd yn ddiweddar.\nOthello yw’r gwaith llenyddol mwyaf enwog sy’n ymdrin â pheryglon cenfigen ac eiddigedd, a’r niwed y gall y pethau hyn ei achosi. Astudiaeth yw’r ddrama o sut mae’n bosib tanio cenfigen gyda dim ond tystiolaeth amgylchiadol a dinistrio bywydau.\nI roi braslun o’r stori’n sydyn i chi, yn y ddrama Othello, mae’r arwr yn ildio i genfigen pan fydd Iago’n ei argyhoeddi bod Desdemona, ei wraig, wedi bod yn anffyddlon iddo. Yn y diwedd, mae Othello’n llofruddio’i wraig ac yna mae’n lladd ei hun. Mae’n ddiddorol sylwi bod Iago’n defnyddio cenfigen yn erbyn Othello, eto cenfigen mae’n debyg yw tarddiad casineb Iago yn y lle cyntaf.\nFelly, sut mae cenfigen yn gallu bod yn beth mor niweidiol, nid yn unig i’r un sy’n genfigennus ond hefyd i’r un sydd wrth wraidd y genfigen honno?\nMae plant bach yn hollol agored yn y ffordd maen nhw’n mynegi cenfigen. Os ydyn nhw eisiau rhywbeth sydd gan blentyn arall, maen nhw’n syml yn perchnogi’r tegan, er enghraifft trwy ei gadw a pheidio â gadael i neb arall ei gael, neu trwy fynd ag ef oddi ar blentyn arall. Mae’r emosiynau’n amlwg, mae’r mynegiant yn amlwg, mae’n ddigon hawdd ei weld yn wyneb y plentyn neu yn ei weithredoedd. Yn ddiweddarach yn ein bywyd y byddwn ni’n troi’r emosiynau a’r teimladau hyn yn fewnol atom ein hunain.\nFelly, o ble daw cenfigen?\nFe hoffwn i chi feddwl am foment am achlysur pan oeddech chi’n genfigennus o rywun neu rywbeth. Rhowch eich llaw ar y rhan o’ch corff lle’r oeddech chi’n teimlo bod yr emosiwn hwnnw’n dod ohono. Yna, meddyliwch am sut mae bod yn genfigennus wedi gwneud i chi deimlo.\nEfallai eich bod yn teimlo’n drist, yn ddig, neu efallai ychydig yn chwerw. Ystyriwch pa mor rymus yw’r teimlad o fod yn genfigennus a pha mor negyddol yw’r teimladau sy’n codi o hyn, hyd yn oed yn awr ar ôl beth a allai fod yn sbel go dda o amser.\nMewn Bwdhaeth, un o’r Gwirioneddau Nobl yw ‘gwirionedd tarddiad dioddefaint’ sef ‘awydd’, neu tanha yn yr iaith Pali (yr iaith yr ysgrifennwyd yr Ysgrythurau Bwdhaidd ynddi), sy’n benodol yn golygu ‘blysio’. Roedd y Bwdha’n addysgu ein bod yn dilyn ein hawydd hunanol ein hunain ac yn blysio'r hyn rydyn ni’n gwybod na allwn ni ei gael, neu’n deisyfu cael rhywbeth mwy pan fyddwn ni’n cael yr hyn rydyn ni ei eisiau ond wedyn yn canfod nad yw hwnnw cystal ag yr oedden ni’n gobeithio y byddai. Mae’n bosib cymharu hyn â’r hyn roedden ni’n meddwl amdano nawr, a sut roedd hynny’n gwneud i ni deimlo. Roedden ni eisiau X ac yn methu ei gael, ac roedden ni’n meddwl mewn ffordd ein bod wedi cael ein twyllo ac wedi cael cam. Y blysio hwn, meddai’r Bwdha, sy’n achosi dioddefaint. Felly, rydyn ni’n dioddef oherwydd ein bod yn storio’r holl emosiynau negyddol sydd o’n cwmpas a thrwy fod yn blysio’r hyn sydd gan bawb arall.\nMae gwahanol gylchoedd o fewn Olwyn Bywyd Bwdhaeth y gall rhywun fyw ynddyn nhw o\nfoment i foment. Un cylch yw cylch ysbrydion newynog. Creaduriaid truenus yw’r ysbrydion newynog gyda stumogau mawr gwag. Mae ganddyn nhw gegau bach, bach, fel pen pin, ac mae eu gyddfau mor gul dim ond yn araf iawn y maen nhw’n gallu llyncu’r bwyd a hwythau mor awchus i fodloni eu harchwaeth. Oherwydd hynny, maen nhw’n parhau i deimlo’n newynog. Caiff bodau dynol eu haileni fel ‘ysbrydion newynog’ oherwydd eu barusrwydd, eu heiddigedd a’u cenfigen. Nid yw hwn yn ddarlun dymunol iawn, ond mae’n crynhoi’r syniad bod cenfigen yn ein niweidio ni, nid y person neu’r sefyllfa rydyn ni’n genfigennus ohoni.\nYn y Deg Gorchymyn, rydyn ni’n cael cyfarwyddyd i beidio â chwennych eiddo rhywun arall – ‘Na chwennych dy dy gymydog ... na dim sy’n eiddo i’th gymydog’. ‘Chwennych’ yw blysio neu fod eisiau rhywbeth sy’n eiddo i rywun arall.\nMae’r Deg Gorchymyn yn ymwneud â’r daliadau sylfaenol ynghylch sut i ymddwyn, sut i fod yn berson da – hynny yw, trwy beidio â lladrata, peidio â dweud anwiredd a pheidio â llofruddio. Felly mae’r syniad hwn o chwennych neu fod eisiau rhywbeth sy’n eiddo i rywun arall yn cael ei ystyried mor niweidiol â rhai o’r pethau sy’n cael eu nodi yn y gorchmynion eraill. Yn wir, mewn Cristnogaeth Ganoloesol, roedd eiddigedd yn cael ei ystyried yn un o’r saith pechod marwol. Mae eiddigedd yn debyg i genfigen yn yr ystyr bod y ddau beth yn gwneud i ni deimlo’n anfodlon mewn perthynas â nodweddion, safle, gallu neu eiddo rhywun arall. Disgrifiodd yr ysgolhaig Cristnogol Aquinas, eiddigedd fel ‘tristwch er lles rhywun arall’.\nEwch yn ôl yn eich meddwl at y digwyddiad y gwnaethoch chi feddwl amdano’n gynharach, adeg pan oeddech chi’n genfigennus o rywun neu rywbeth.\nMae’r hyn roeddech chi’n ei deimlo yn beth digon naturiol, ac mae’n rhywbeth sy’n digwydd i bob bod dynol. Mae crefyddau ar hyd y canrifoedd wedi ystyried cenfigen fel rhywbeth yr oedd angen ei egluro, oherwydd ei fod yn rhan mor allweddol o’r natur ddynol, ac wedi ceisio ein helpu i ddod o hyd i ffyrdd y gallwn ni deimlo ychydig bach llai o eiddigedd, efallai, ac yn llai cenfigennus.\nAtgoffwch eich hunan o’r hyn sydd gennych chi a’r hyn y gallwch chi ei wneud, a’r hyn sy’n eich gwneud chi’n arbennig. Wedi’r cyfan, dim ond gwneud i ni fod eisiau rhywbeth sy’n eiddo i rywun arall y mae cenfigen. Felly gadewch i ni edrych yn gyntaf arnom ein hunain a gwerthfawrogi ein pwyntiau da cyn blysio rhywbeth arall.\nPeidiwch â dal ar genfigen gan na fydd yn gwneud unrhyw beth ond eich niweidio.


Cyflymu'ch Piblinell â Chynhyrchu Arweiniol Awtomataidd | Martech Zone\nYchydig iawn o gwmnïau sydd â'r pŵer gwerthu i alw ar bob gobaith sydd ar gael. Mae hynny'n golygu ei fod yn aml yn cael ei adael i siawns neu deimlad perfedd ar ba ragolygon y dylech chi dreulio'r amser mwyaf gyda nhw. Yn amlach na pheidio, mae hyn yn achosi trychineb i gwmnïau. Maen nhw'n treulio amser ar ragolygon na fydd byth yn trosi tra bydd ganddyn nhw dennynau sy'n boeth ac yn barod i wneud busnes.\nCynhyrchu plwm awtomataidd mae platfformau yn cynnig dull gwahanol lle mae arweinyddion yn cael eu llwybro ar unwaith ac yn aml yn cael eu sgorio ar eu tueddiad i gau. Gyda chronfa ddata lân a'r firmagraffig priodol, gellir trawsnewid cronfa ddata arweiniol yn broses sy'n helpu'ch tîm marchnata a gwerthu i gydnabod y strategaethau sy'n gweithio - o syniadaeth ymgyrchu i optimeiddio.\nIntegreiddio cynhyrchodd yr ffeithlun hwn i ddangos dau lwybr sy'n bodoli ar gyfer marchnatwyr o ran eu strategaethau cynhyrchu a chynhyrchu cwsmeriaid:\nRhwystrau Ffyrdd Cyffredin bodoli mewn proses cynhyrchu plwm â llaw. Maent yn arwain at lawer o aneffeithlonrwydd ac anallu i fesur enillion ar fuddsoddiad marchnata. Collir 50% i 65% o werthiannau os bydd cystadleuydd yn ymateb cyn i chi wneud arweiniad\nCynhyrchu Arweiniol Effeithiol yn cyflymu'r biblinell werthu gan ddefnyddio dull cynhyrchu plwm awtomataidd y gellir ei gymhwyso trwy bob cam o farchnata: cynllunio, lansio, gweithredu, dadansoddi ac optimeiddio - cynyddu'r enillion ar fuddsoddiad a chreu cwsmeriaid hapus. Mae cwmnïau sy'n awtomeiddio eu rheolaeth arweiniol yn gweld cynnydd o 10% mewn refeniw mewn 6-9 mis\nTags: cynhyrchu plwm awtomataiddinfographicintegreiddioawtomeiddio plwmarwainGalluogi Gwerthu


Prynu Stand Charger Ffôn Magnetig Di-wifr | WoopShop®\nStand charger ffôn magnetig di-wifr\n$ 20.99 pris rheolaidd $ 31.99\nSPAIN / LlwydFfrainc / LlwydUnol Daleithiau / LlwydChina / LlwydAwstralia / ArianGweriniaeth Tsiec / ArianSPAIN / ArianFfrainc / ArianUnol Daleithiau / ArianChina / ArianAwstralia / LlwydGweriniaeth Tsiec / Llwyd\nStand gwefrydd ffôn magnetig di-wifr - SBAEN / Llwyd yn cael ei aildrefnu a bydd yn llongio cyn gynted ag y bydd yn ôl mewn stoc.\nBrand Cydnaws: Cyffredinol\nRhif Model: 34212\nMath: Deiliad Desg\nEnw: Stand Charger\nYn berthnasol: wedi'i gynllunio ar gyfer gwefrydd\nDeunydd: Aloi alwminiwm, TPU\nMaint: Tua 11.5 * 6.5cm / 4.53 * 2.56 modfedd (fel y dangosir yn y llun)\nLliw: Arian, Llwyd\nCydnawsedd Ardderchog: Mae'r stondin hon yn gydnaws â Charger, ar gyfer cyfres iPhone 12. Mae'n caniatáu ichi ei dynnu ymlaen yn hawdd a'i dynnu eto wrth wefru ar yr un pryd. Gosodiad un cam a dim trafferth.\nDeunydd o Ansawdd Uchel: Mae'r stondin hon wedi'i gwneud o aloi alwminiwm premiwm a deunyddiau silicon hyblyg, mae'r stand yn cyd-fynd yn glyd â'r gwefrydd diwifr i'w ddefnyddio'n hawdd ac mae'n amddiffyn eich gwefrydd rhag crafiadau. Gyda thoriad wrth gefn ar gyfer cebl, a all amddiffyn cymal y cebl rhag torri asgwrn yn effeithiol.\nDyluniad Ergonomig: Gydag ongl sefydlog 60 gradd ar gyfer lefel llygad berffaith, mae'r stondin ffôn symudol yn rhoi'r profiad gwylio mwyaf cyfforddus i chi. Rhowch ef ar eich desg cartref neu swyddfa, gallwch weld yn fras y galwadau sy'n dod i mewn, negeseuon, a hysbysiadau eraill pan fyddwch chi'n brysur gyda'ch gwaith.\nCrefftwaith cain: Gydag ymylon llyfn a phrosesau tywodlif ar yr wyneb, bydd deiliad y ffôn yn rhoi golwg pen uchel i chi a theimlad cyffwrdd cain. Ac mae'n cynnwys y padiau di-sgid ar y gwaelod i ychwanegu mwy o sefydlogrwydd.\nHawdd i'w Ddefnyddio: Pan ddaw'n amser gwefru, dim ond snapio'ch ffôn ar y gwefrydd, yna gallwch chi fwynhau gwylio fideos a gwefru ar yr un pryd. Nodyn: NID yw'r eitem hon yn cynnwys Charger.\n1 * Stand gwefrydd diwifr\n1 * Achos Gwefru